
Palo di luz nobo ranca; Velocidad 
halto a pone Celica perde control 


DIAMARS atardi pa mas o menos 
4:45 p.m Polis ta bay riba Sasaki, 
pa un auto cu a ranca un palo di 
luz. Esaki no tabata mucho leu di 
unda un Nissan a accidenta di- 
asabra ultimo. 

Na yegada Polisnan a topa cu un 
Toyota Celica shinishi, cu hopi 
daño material y un pal’i luz ran- 
ca. Na stuur tabata un dama. 
Segun nos a compronde e pal’i luz 
ta nobo y a wordo poni ayera. Nos 
no sa si e t’e mesun cu a wordo 
ranca diasabra atardi. 

E Celica aparentemente lo a 
bolter y cay bek riba su 4 wiel- 
nan. Ambulance a presenta unda 
Paramediconan a controla e dama 
kende tabata levemente herida. 

Hof a aumenta castigo di Jairo Chalgut di 20 pa 22 aña 



Jairo Chalgut durante tratamen- 
to di e caso penal contra dje den 
Prome Instancia, a keda persisti 
cu e no tin nada di haber cu mor- 
to di e hoben Sarahi Sierra den 
su cas na De Vuyst.. Den Hof el a 
dicidi di basha’bou parcialmente 
sin splica dicon of con el a yega pa 
kita bida di e mama y studiante 
hoben aki di 19 aña 


No ta conoci ki influencia esaki 
tabatin riba e caso, pero Hof a 
condena na un castigo mas halto 
di loke el a haya den Prome In- 
stancia. 

Hof a yega n’e conclusion cu e 
pruebanan ta suficiente pa con- 
dena Chalgut. Mas ainda cu du- 
rante tratamento di Hof el a ad- 
miti di a mata Sarahi, pero no sa 
con el a sosode. 

Den presencia di famia, Hof a in- 
forme cu e pruebanan ta suficien- 
te pa condene. 

Den Prome Instancia el a haya 
20 aña y awor el a haya 22 aña di 
prison. E acusado na final a lanta 
para y sali sin ningun reaccion. 

Manera por corda, den Prome 
Instancia, Ministerio Publico a 
pidi bida largo y den Hof a pidi 
28 aña y na final e castigo impone 
ta 2 aña mas cu el a haya, pero 
tog menos den ambos demanda di 


OM. 

Den Corte di Prome Instante el a 
wordo haya culpabel di asesinato, 
di violacion y a haya vrijspraak 
pa robo di 1100 florin. 

Hof a hay’e culpabel di loke ta 
yama “gekwalificeerde doodslag”. 
Esaki nifica cu e no a mata e mu- 
cha muher aki basa riba un mo- 
mento emocional. 

E1 a mat’e intencionalmente, pa- 
sobra dor cu e si e no a haci esey, e 
mucha muher lo a keda na bida y 
nan lo a descubri cu el a mantene 
secuestra, a viole sexualmente y 
e ladronicia. Pues el a mat’e pa 
evita cu e ta wordo enhuicia. Y e 
parti di robo tambe a keda proba 
den Hof. 

Sarahi Sierra un mama hoben 
di 19 aña a wordo viola y mata 
despues cu el a caba di hiba su 
yiu chikito scol. E crimen a tuma 
lugar den su mesun cas na De 
Vuyst. 


Hof a ratifica castigo di prison pa Fernando Martinez 

15 Aña di prison pa asesinato 


Aña pasa na juni e homber Fernando Martinez a wordo 
condena na 15 aña di prizon p’e crimen cometi dia 12 di 
november, 2017 na Tanki Lendert, net den becindario 
di Supermercado OK. 

E victima tabata e homber Chinees Tse Mora. 

Manera por corda un problema den trafico, a pone cu 
e Colombiano Fernando Martinez, kende tabata basta 
bou influencia di alcohol, a perde cabes. 

E1 a bay tras di e vehiculo den cual e victima tabata, 
a cera nan cu su auto pa obliga nan para. E acusado a 
baha bay direccion di e chauffeur y a cuminsa reclam’e 
y tambe e otronan cu tabata den e auto. 


Declaracion di diferente testigo, tanto di esnan den 
auto di e victima como e trio cu e acusado a duna lift, a 
bisa cu e homber aki (Fernando) tabata hopi agresivo. 

Despues cu el a haya sla, e Dominicano a bisa e Colom- 
biano, “este golpe se paga con la muerte”. E1 a hinca e 
homber cu un obheto skerpi den su pecho cu a causa su 
morto. 

Den Corte di Prome Instancia, Fernando Martinez a 
wordo condena na 15 aña di prizon y a apela e decision 
aki. Dialuna el a haya tende cu Hof a ratifica e senten- 
cia ki, pues e mesun 15 aña. 

► 


Ministerio Publico culpabel 
na actividadnan politico 



UN di e Fiscalnan cu a atende e caso contra dos periodista dia- 
mars ultimo relaciona cu ladronicia di radionan di Polis, dado 
momento den un forma convinencte, a informa Hues cu Min- 
isterio Publico lo hinca man den candela pa un oficial di Polis 
cu tabata envolvi den e caso aki. 

Segun e Fiscal, e oficial aki ta un persona “integro”, kende no 
a presta su mes pa weganan politico, pero cu en realidad hasta 
e propio Fiscalnan cu a trata e caso aki, no ta sali liber cu un 
biaha mas, e influencia politico ta grandemente presente. 

Un di e hechonan mas curioso, pero sigur impactante den e 
caso aki, ta den sala di Corte na Oranjestad, e mesun dos Fis- 
calnan cu tabata envolvi den e caso contra ex Minister Paul 
Croes, a atende e caso aki y ta mas cu claro cu e tipo di com- 
portacion aki, ta crea e impresion c’un biaha mas Ministerio 
Publico ta ‘politiek bezig.’ 

E simbolo di husticia den Reino Hulandes, ta cu ‘Vrouwe Justi- 
tie’ ta ciego y ta traha c’un balansa corecto sin cu ta tuma parti 
pa un of otro partido den cualkier disputa of caso legal den e 
sistema hudicial. 

Sinembargo for di momento c’un Fiscal cu mester ta ‘integro’, 
mester ta imparcial, e ta sali dilanti y sin mas ta bisa cu e lo 
hinca man den candela pa un persona, dunando e impresion cu 
e otronan den e caso aki, esta e dos acusadonan, no ta integro, 
mientras cu Corte ningun momento a dicta sentencia den e 
caso aki. 

Pues te na momento cu Fiscal a haci e declaracion “dom” aki, cu 
porcierto ta bisa hopi di henter e caso ridiculo aki, no tin nin- 
gun hende cu a wordo haya culpabel y ningun momento den e 
posicion cu e tin, por crea e impresion c’un hende ta integro y 
e otronan no ta integro. 

Di unda a sali un dedaracion asina, pero e ta confirma e men- 
talidad cu Ministerio Publico a bin ta tratando algun caso cu ta 
ser considera casonan influencia pa politica, ya cu nan tin di 
haber cu cosnan cu politiconan a crea. 

Ta conoci cu Speed Andrade y tambe Marku Espinoza ta hen- 
denan di AVP y a sigui bay nan tras den un tipo di ‘caceria’ hu- 
dicial y caminda sin duda Ministerio Publico a permiti su mes 
di wordo lastra aden y a presta nan mes pa e tipo di cosnan aki. 
Minister di Husticia, Andin Bikker den dedaracion publico a 
informa cu e lo ordena un investigacion den e caso di uso di ra- 
dionan di Polis, cu lo a wordo horta pa miembronan di prensa y 
for di prome dia a punta dede riba e conocido periodista Speed 
Andrade debi na su forma y estilo di traha pa su medio di co- 
municacion 


Pa: Victor (Toko) Winklaar 

Ta bin acerca cu Ministerio Publico a pone comunidad duda 
den su integridad y su parcialidad ora cu ta cuminsa e caso aki 
acusando e sospechosonan di “diefstal” pa despues e acusacion 
wordo cambia pa “verduistering” y awor den e fase final aki ta 
acusa e hendenan aki di “heling.” 

Un desaroyo cu ta mustra cu henter e caso aki falta seriedad 
di parti di Ministerio Publico y cu ta confirma cu realmente ta 
mustra cu cueste loke cueste tin cu scapa su propio cara den un 
caso cu simplemente nunca mester a yega Corte. 

Mesun concepto cu a wordo usa den caso di ex Minister Paul 
Croes a wordo aplica contra di e dos acusadonan, buscando de- 
claracionnan di hende, buscando un persona cu lo bisa algo cu 
por duna contenido na un caso ridiculo y cu ta bolbe mustra cu 
ta dispuesto na gasta miles di florin den un caso cu no ta sirbi 
interes di ningun hende. 

Ta papia di 4 pa 5 radio di Polis cu a wordo horta, pero cu ainda 
no a wordo encontra y riba dje un di e radionan señala como 
horta, lo ta na Warda di Polis, pues e no a wordo horta. 

Un otro punto cu a hala masha atencion t’e exigencia di Min- 
isterio Publico, cu a pidi un castigo condicional di algun luna y 
cu e miembronan di prensa aki tin cu bay haci mas cu 200 ora 
di trabou comunitario. 

Señornan Fiscal y tur cu ta traha na Ministerio Publico, lo ta 
bon pa realisa cu hopi cu ta traha den medionan di comunica- 
cion y sigur e dos acusadonan, semper a haci trabou comuni- 
tario, yudando cantidad di hende for di momento cu nan ta 
funcionando riba caya te ora cu nan yega bek nan cas. 

Ta un secreto publico cu Speed Andrade semper a yuda esnan 
desampara, a duna un man caminda cu e por a duna un man, a 
brinda sosten den tur forma posibel ora c’un hende na unda cu 
ta, tabatin mester di esaki. 

Foei Fiscal, foei Ministerio Publico, un castigo di trabou co- 
munitario lo ta mas un castigo pa boso mes na lugar di e dos 
miembronan di prensa aki, kendenan ya caba ta activo den co- 
munidad, mientras cu Ministerio Publico ta trata di manipula 
cosnan den otro pa cumpli c’un decision y peticion politico. 
Sinembargo ora cu caba di analisa tur loke a wordo presenta 
den Corte diamars ultimo, tin cu yega n’e conclusion cu Min- 
isterio Publico pa di dos biaha den corto tempo, a haci su mes 
culpabel na actividadnan politico y a hungando un wega peli- 
groso di usa e sistema hudicial pa mishi cu integridad di hen- 
denan cu bou circunstancianasn normal y legal, no ta culpabel 
di algo. 

Ainda por corda con un conocido ciudadano a yega di declara 
cu den Ministerio Publico, un di e Fiscalnan ta usador di droga. 
Pa tapa esaki, a manda dicho Fiscal Hulanda. Sigur no ta un 
Fiscal integro. 

MINISTER Rudy Lampe mester tuma den su 
servicio, “Sanadores Spirtuales” pa yude den 
su maneho di Enseñanza. Por ta e Sanadores 
Spitualesm lo por yud’e den su problema cu e 
tin. 

++++++++++++++++++++ 

Den fin di siman a bolbe sali un delegacion di 
Aruba pa atende un reunion di IPKO na Hulan- 
da. Ora cu nos analisa e programa, e punto mas 
importante pa discuti, ATROBE t’e situacion 
di Venezuela y su impacto pa cu e islanan den 
Caribe Hulandes. Pero Eerste y Tweede Kamer 
no ta bin cu proposicion con por yuda e islanan 
Hulandes den Caribe. 

Loke tabata masha yamativo tabata decision di 
St. Maarten, pa no atende e reunion e biaha aki. 
Pasobra tratamento di nan presupuesto ta mas 
importante cu IPKO. 
+++++++++++++++++++++ 

Pero no ta p’e motibo aki so. Hulanda tin un 
bista riba e maneho financiero di St. Maarten 
y kier pa bin cu medida. Biahando pa Hulanda 
ta gasto esaki ta, y como tal no biaha. Pero si 
biaha, Gobierno di St. Maarten ta na punto di 
cay. Anto mihor keda St. Maarten, pa no wor- 
do sorprendi cu otro caida den Gobierno na St. 
Maarten. 


Cft tabata na Corsou y a duna su opinion riba 
e situacion na Corsou. Loke a hala nos atencion 
ta cu Cft a laga sa cu e aparato gubernamental 
ta sigui grandi. Y aki mester cuminsa na tuma 
medida, loke nifica cu mester bay over na retira 
empleado publico, de lo contrario e presupuesto 
di Corsou no por sigui cargu’e. 

Cft no ta bin Aruba por lo pronto, pero si t’asina 
cu den pasado a bisa cu gastonan di personal di 
Gobierno ta sigui crece. 

Ta mustrando cu e aparato gubernamental di 


Aruba tambe ta sigui crece, pero nada ta ser 
haci n’esaki y ta pueblo ta paga p’esaki. 
++++++++++++++++++++++ 

Ta berdad cu e aparato di Gobierno di Aruba ta 
mes grandi cu esun di Corsou? Ta ser bisa asi- 
na, pero manera menciona, Cft no ta bin Aruba 
por lo pronto, te ora cu tin claridad pa cu e cam- 
bio di LAFT. Marke Rutte lo a conseha su co- 
lega, Evelyn Wever-Croes manda e concepto pa 
Gobernador pa destrui y despues lo papia. Te 
cu awe nada no a tuma lugar y Hulanda lo para 
tur desaroyo pa Aruba. 
++++++++++++++++++++ 

Armando Rudy Lampe, ta un bobo, of kier pasa 
pa bobo y ta kere cu tur hende ta mescos cune. 
Ora cu a pidi’e pa pone tur cambio on hold, no 
a bisa cu mester stop tur cos. Manera e kier pa 
pueblo kere, cu no por paga computer, y/of segu- 
rity, ect. Mihor el a keda pastor y no a bin hinca 
cu curpa den politica. 


Despues di Gobierno, e problema mas grandi t’e 
CONSUMIDOR Arubiano! 

Ta pesey bo mes no ta wak cu Corsou NO tin e 
problema aki!!!!!!! Prijs nan ta keda normal. 

Pakiko? Pasobra e Consumidor di Corsou, mes- 

/ 

cos cu di Merca ta BOYCOTEA tur negoshi cu 
ta abusa di prijs di cuminda sea supermercado, 
fastfood, MiniMarket, Chines y esnan cu tin 
trahador ilegal! Nan NO ta haci wega! Pueblo 
di Corsou ta uni y tin BALLS!!! 
+++++++++++++++++++++ 

Pueblo di Aruba ta KEHA so, pero NO ta uni pa 
BOYCOTEA negoshinan cu ta abusa di prijs di 
cuminda y cu tin trahador ilegal. Pueblo di Aru- 
ba mester uni awor!!!!! Sera cabez! Y wak con 
TUR supermercado, fastfood, Chines ta cumin- 
sa baha prijs y ser COMPETTITIVO!!! 


Loke ta causa un hilaridad, ta ora mira dos 
Minister ta papia di UTS/ATV. Esaki ta mues- 
tra cu no tin coherencia den Conseho di Minis- 
ter. Cada Minister ta un Gobierno riba su mes. 
Minister Otmar Oduber, papia su bon of papia 
su malo, ta move mas cu cualkier otro Minister 
y e si no kier laga nada muri. A tuma decision 
riba e asunto di UTV/ATV. 


Sigui na pagina 5> 

Net su tras ta bin Minister Chris 
Romero, kende a reuni cu Asociacion 
di e UTV-nan. Dicon no a invita Min- 
ister Otmar Oduber pa ta presente 
asina bin afo cu un solo opinion. 
+++++++++++++++++++++ 

E caso Kinikini, cu t’e caso di portafon 
policial, a laga masha hende cu un sa- 
bor amargo. Esnan cu a ser huzga ta 
Nelson “Speed” Andrade, Marku Es- 
pinoza y Kennth Rasmijn (Polis). Pa 
cuminsa Ministerio Publico mes no sa 
kico nan acusacion mester ta. Minis- 
terio Publico no por prueba ‘Verduis- 
tering” di P012. E unico acusacion cu 
OM ta kere cu nan por prueba ta “he- 
ling”, cu ta encubrimento (?). Esaki 
mes, abogado Chris Lejuez a bisa cu 
no a keda proba tampoco. 

Por mira cu for di prome instante tin 
un bruhamento di informacion. 


Fiscal (OM) a bira declara cu: “e Polis- 
nan na Landsrecherche ta hendenan 
integro. Y p’e dos Polisnan ey, mi por 
pone mi man den candela pa nan”. 
Abogado Lejuez a desbarata dicho po- 
tencia, mustra OM pa no hinca man 
den candela pa nan, pasobra nan lo 
kima. 

Polisnan aki (Landsrecherche) a wor- 
do influencia y cu si e caso aki tin 
un tinte politico (ademas di e rivali- 
dad entre prensa opositor). Abogado 
Lejuez a entrega na Hues y Fiscal co- 
pia di loke un Minister a publica riba 
Facebook. 

E publicacion ta bisa: “Ami si ta kere 
den husticia di Aruba. Y un hende 
cu no a nace na Aruba no ta cambia 
mi pensamento riba esaki.” E prome 
persona cu a LIKE e post aki tabata e 
principal Recherche kende a interoga 
Marku Espinoza. E1 a wordo presio- 
na dor di e Recherchenan di Land- 
srecherche, kendenan kier pasa pa 
hendenan integro.” 


Corectamente a cuestiona con a simplemente a dirigi 
henter e investigacion aki riba e dos periodistanan aki, 
mientras cu tin 4 pa 5 portofon perdi. Te dia awe e porto- 
fonnan aki ta perdi. 

Tin caso mucho mas grandi pa investiga cu persigui e dos 
periodistanan aki. Mira e demanda di castigo. Nan merece 
esaki? 

OM mes ta interesa den sa kico tin den noticia den comu- 
nidad y a sigui tur e web-sitenan cu tin esaki, y awor nan 
kier pasa pa santo, mas santo cu Papa di Roma. Tur rond 
mundo, periodistanan tin un forma pa sigui Polis, pero 
aki na Aruba OM kier crea un obstaculo. 

Cu e caso aki, ta bon oportunidad pa habri un dialogo pa 
tur medio por haya aceso di scucha Polis, pero laga Gobi- 
erno fihe con y hunto cu medionan di comunicacion, yega 
na un palabracion concreto. Pasobra stop lo no stop pren- 
sa di sigui scucha Polis. 



MILIEU STRAAT 
SAN NICOLAS . 


Serlimar 


30juni 2019 


Orario: 

7:00 am pa 2:00pm 

Pa garantisa seguridad di alumno y docentenan: 

Maneho Nacional di Seguridad 
di Simar ta riba bon caminda 



SEGURIDAD den skolnan ta un prioridad. Siman 
pasa Prome Minister Evelyn Wever-Croes 
a reuni cu Simar, Centraal Bureau Statestiek y Di- 
rectie Onderwijs pa atende e tema aki. E trabounan 
pa un Maneho Nacional di Seguridad ta riba bon ca- 
minda pa garantisa e seguridad di alumno y docen- 
tenan. 

Prome Minister a duna di conoce cu e tin un bon re- 
lacion cu e sindicato SIMAR y lo tey semper pa SI- 
MAR su preocupacionnan. SIMAR ta demostra di tin 
curason pa enseñansa, brindando mesun importan- 
cia n’e docentenan como n’e alumnonan. 



BO MESTER Dl WASTE BUCKET RESIDENCIAL 
OF COMERCIAL? 




20 yrd 
Big Bucket 


15 yrd 

Junior Bucket 


10 yrd 
all Bucket 


Smafi 


Ultimamente SIMAR a trece dilanti varios punto di preo- 
cupacion y Prome Minister a indica cu e ta purba semper 
di duna nan e atencion y scucha nan. 

Den e reunion hunto cu SIMAR, Centraal Bureau Sta- 
testiek y Directie Onderwijs, a wordo trata e incidente di 
algun luna atras na unda un mayor a agradi un juffrouw 
di skol. Un acto cu a trece hopi comosion den e mundo di 
enseñansa. 

For di e momento ey, Prome Minister a pidi SIMAR pa 
yuda bin cu un plan pa trece seguridad na skolnan tanto 
pa alumnonan como pa docentenan. 

“E plannan ta bay den bon direccion pa nos por tin 
un Maneho Nacional di Seguridad na skol. SIMAR ta 
sigui desaroya e plan aki p’asina pronto nos docente 
y alumnonan por conta cu seguridad y proteccion na 
skolnan. 

Prome Minister a tuma e oportunidad pa felicita SI- 
MAR pa nan 50 aña di existencia y ta desea nan hopi 
exito den nan lucha pa bienestar di e docente. E do- 
cente ta parti integral den nos enseñansa y enseñan- 
sa t’e base pa futuro. 

Parlamentario Sue-Ann Ras (MEP): 

D calogo y tira awa den biña 
ta necesario pa yega na un 
stabil dad den enseñansa' 



DIARANZON ultimo tabatin un en- 
cuentro publico, unda cu a purba di 
haya aclareacion riba e desaroyonan 
di SPO (Scol Pa Ofishi) y Traimerdia. 
Cu mester bin cambio no tin duda, 
p’asina eleva nos enseñansa, pero 
tambe ta bon pa tin aclareacion y 
transparencia pa evita mal compro- 
ndemento, incertidumbre y inkietud 
cerca e docente, alumno y e mayor- 
nan. 

“Nos ta fin di aña escolar y p’esey 
mes ami y henter Parlamento a haci 
un peticion elegantemente na Minis- 
ter Armando Rudy Lampe, pa para e 
cosnan un rato, bay bek mesa y dia- 
loga cu tur stakeholders y asina yega 
na un mihor plan di implementa- 
cion p’e cambionan, unda principal- 
mente e muchanan no ta sali perhu- 
dica”, Parlamentario Sue-Ann Ras a 
cuminsa na bisa. 

CARTA 21 JUNI 2019 
E carta cu a sali dia 21 di juni 2019 
sigur a bolbe trece inkietud y incerti- 
dumbre den veld di enseñansa. Min- 
ister Armando Rudy Lampe ta indica 
den e carta (carta adhunto): 

1. P’e aña escolar 2019-2020 tur e 
alumnonan nobo pa klas 1 di SPO, lo 
bay n’e localidad di Brasil, pa sigui 
e curiculo nobo estableci, unda tin 
infrastructura nobo ideal. E alum- 
nonan di klas 2 y klas 3 di SPO Santa 
Cruz lo sigui nan estudio n’e locali- 
dad na Santa Cruz cu e sistema bieu 
di enseñansa. 

2. E metanan di curiculo nobo ta 
duna e mucha e espacio pa haci un 


trayecto individual p’e crece segun 
su potencial. Pues e evaluacion no 
ta den forma di cifra mas, sino den e 
logica di e metanan, unda ta exclui e 
parti di keda sinta. 

3. No lo habri solicitud p’e localidad 
di SPO Santa Cruz, ya cu lo nombra 
un coordinador, cu lo cay bou di e 
responsabilidad di directiva di SPO 
Brasil. 

DOCUMENTO 

Segun Sue Ann Ras: “Mas cu claro, 
por compronde cu esaki niun mo- 
mento mes a keda palabra den Par- 
lamento diahuebs ultimo y mucho 
menos, si mi bay riba e documen- 
tonan cu Minister mes a indica cu el 
a haci uzo di nan, pa crea e curiculo 
nobo, cual tabata e Adviesnota Prak- 
tijkonderwijs op Aruba, September 
2017”. 

1. Den e documento “Adviesnota 
Praktijkonderwijs op Aruba, Septem- 
ber 2017’ ta indica claramente cu ta 
papia di dos localidad di SPO na Aru- 
ba. E pregunta automaticamente cu 
e accion aki ta trece cu ne ta: Kico t’e 
intencion e ora cu SPO Santa Cruz, 
mirando cu ya caba ta manda tur e 
alumnonan nobo na Brasil y no lo tin 
solicitud p’e localidad di Santa Cruz? 

2. Den e mesun documento aki ta 
papia di un plan di implementacion 
elabora pa realisa e metanan. Unda 
esaki ta riba papel? 

3. Pa formulacion di e maneho nobo, 
di cual Departamento di Enseñansa 
ta encarga pa enseñansa basico y 
secundario special, mester stipula e 
demas ley- y regulacionnan. Esaki- 
nan tampoco no a yega Parlamento 
ainda. 


4. Den e documento Richtlijnen 
Onderwijsorganisatie SPO 2015- 
2016 articulo 10 ta poni cu e klasnan 
no por ta mas chikito cu 10 alumno y 
no mas grandi cu 12 alumno. Tin un 
cantidad di alumno cu lo inicia awor, 
unda Minister mes a indica durante 
reunion, cu e klasnan lo bira 14/15 
alumno. 

Esaki sigur ta trece preocupacion 
cerca e docentenan, ya cu e alum- 
nonan aki ta funciona mihor, ora cu e 
cantidad ta menos y sin laga afor, cu 
e lokaalnan ta diseña pa e cantidad 
maximo di 12 alumno. Specialmente 
si e Directora interimo di DPS a bisa 
e docentenan cu nan mester ta cre- 
ativo cu e espacio, aunke e lokaalnan 
ta chikito? 

“Cu enseñansa na Aruba mester haya 
un shift, inovacion, elevacion, reno- 
bacion no tin duda. Nos no por keda 
haci e mesun cosnan y spera otro re- 
sultado. Pero den e mesun rosea di 
deseo di cambio abrupto, nos mester 
ta responsabel tambe. 

Nos mester haci e cambionan necesa- 
rio a base di investigacion, dato, dia- 
logo, teamwork, plan di ahustacion 
y implementacion structura, bon ar- 
gumenta y sostenibel, pa tur hende 
compronde y sinti confiansa pa join 
e movemento. 

Y asina hunto nos por haci e shift 
den un enseñansa mas exitoso y cu 
e oportunidadnan husto y igual pa 
tur mucha”, Sue Ann Ras a finalisa 
bisando, mando un mensahe loud 
and clear pa Minister Armando Rudy 
Lampe, kende aparantemente kier 
sigui su propio caminda. 

Dor di no kier sigui conseho 

Minister Rudy Lampe ta sigui confronta problema 


SINDICATONAN SEPPA y SIMAR tabata di- 
lanti Bestuurskantoor dialuna, pasobra e docen- 
tenan di SPO no ta contento cu e contesta cu nan 
a haya for di Minister, Armando Rudy Lampe. 
Diabierna cu a pasa, e mandatario a contesta e 
preguntanan di e docentenan di SPO. Pero e con- 
testa cu nan a haya, no ta cuadra. 

A sinta diabierna hunto cu nan y a evalua e situ- 
acion. A dicidi pone tur cos riba un carta y bay 
na Prome Minister, segun Josephine Martilia- 
Albertus, Presidente di SIMAR. 

E situacion cu tin na SPO Brazil, no ta un situa- 
cion saludabel pa laga docente ni alumno ta ey- 
nan. 


ARJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RDFLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



mggw u i 

v - ? 



LT_ j 

Jl /jft ^ 


'1 ijl 


REACCION DI MINISTER 

E prome pregunta cu nan tabatin ta, pa sa si ta bay 
tin e unificacion di SPO Santa Cruz y SPO Sava- 
neta. Y riba e contesta ey a tende cu p’e siguiente 
aña escolar, e alumnonan di prome aña tur tin cu 
bay SPO Brazil. 

Na SPO Santa Cruz, lo keda di dos y di tres aña. 
Esey ta nifica cu aki dos aña SPO Santa Cruz no lo 
existi mas y lo keda como un scol. 

Si sigui wak diabierna ora cu a cana den e scol y a 
mira e situacion cu tin n’e scol, e no ta algo saluda- 
bel pa bisa cu ta bay pone mas alumno. E docen- 
tenan cu ta eynan actualmente y e alumnonan, no 
ta algo bon pa nan, segun Martilia-Albertus. 

Ta p’e motibo aki nan tabata hunto cu e docentenan 
dialuna mainta, p’asina vocifera riba e contesta cu 
Minister Armando Rudy Lampe a duna, no ta bon. 

Riba e di dos pregunta cu nan tabatin encuanto cur- 
riculum, pasobra otro aña, e Minister kier bin cu 
fuseering, e ora no mester traha curriculum nobo. 

E docentenan mes no a mira e curriculum ainda. 
Nan a pidi pa nan haya esey. Diabierna nan a tende 
cu e curriculum ta cla riba macro niveau y riba mi- 
cro niveau e docentenan lo tin cu traha riba dje pa 
dun’e forma, pa por traha cun’e den klas. 

Riba e di tres pregunta cu tabatin, mirando cu pa 
otro aña escolar, directiva di SPO Santa Cruz no 
lo tey mas. A puntra si por tin un vacatura habri, 
unda cu nan por reacciona riba dje. 

Sigui na pagina 9> 

Riba esey a haya contesta cu pa otro aña no lo bay tin 
un Director of Directora na SPO Santa Cruz. Directie 
di SPO Brazil tin cu traha cu dos scol. Si wak bon, aki 
dos pa tres aña no lo tin dos scol, sino un solo scol. 

SEPPA BRINDANDO APOYO 

Magaly Brito, Secretario General di SEPPA, a splica 
cu e docentenan di SPO y tur esnan cu ta traha n’e dos 
scolnan aki, tanto na Santa Cruz como Brazil, despu- 
es di a tuma nota di tanto e resultado di encuentro 
cu Parlamento, e forma con na final ta wak cu e con- 
testanan cu ta wordo duna y na final nada no ta bin 
for di eynan, pa purba duna nan un mihor claridad, 
un satisfaccion y despues si wak bon e resultado di e 
carta cu a wordo dirigi n’e trahadornan dor di Min- 
ister Armando Rudy Lampe riba su posicion kico ta 
bay sosode cu SPO, trahadornan no a keda contento 
cu esaki. 

Dialuna nan a demostra nan mal contento atrobe y 
lo ta tambe pa entrega un carta, cu for di comienso te 
aworaki, a wordo bin ta haciendo pa mustra e Minis- 
ter di Enseñansa, cu e posicion cu e ta tumando, no 
t’esun di mas corecto. A base di e carta aki lo wak si 
Prome Minister Evelyn Wever-Croes, kende semper a 
bisa cu e ser humano ta central, si ainda por haci algo 
riba e tereno aki. 

Sinembargo no ta descarta cu esaki no solamente ta 
keda na un señal di mal contento, pero hunto cu tur 
e gruponan por bin un tiki mas leu di tur esnan cu ta 
traha den mundo di enseñansa. 

Brito a sigui splica cu tin mas grupo cu ta traha den 
enseñansa cu a pidi encuentronan cu SEPPA. No ta 
kita afo cu e gruponan aki tambe ta malcontento cu e 
direccion cu Enseñansa ta hibando, con ta perhudica 
no solamente nos muchanan, nos hobennan y e futuro 
di pais Aruba, pero tambe trahadornan, cu ta traha 
den e ramo aki. Y cu for di e mesun gruponan aki, 
dependiendo di tur e puntonan cu ta bin dilanti, cu 
tambe lo kier mustra nan mal contento. 

No ta kita afo, cu mañan lo tin un unidad grandi di tur 
esnan cu ta traha den e mundo di enseñansa, cu nan 
tambe ta mal contento y mas leu ainda, hopi preocupa 
cu e direccion cu e Minister Armando Rudy Lampe 
kier hiba den Enseñansa. 

Andin Bikker orador na 'Active Shooter Awareness Seminar' 

Aruba te awor ta afortuna y ta spera 
cu nunca tin caso di tirador activo 




Minister di Husticia mr. Andin Bikker den su discurso 
a cuminsa na gradici p’e invitacion y bisa cu Aruba te 
awor ta afortuna cu nunca a conoce un caso di tirado 
activo. E ta resa pidi Dios pa nunca esaki sosode. 

Pero si ta remarcabel cu incidente di tiradonan acti- 
vo ta lantando cabes y ultimo tempo ta un menasa na 
varios parti. 


Segun Minister Bikker diferente factor ta hunga un 
rol den caso di un tirado activo cu ta situacion di ais- 
lamento social, problema di salud mental y disponib- 
ilidad di arma entre otro. Luna pasa Safe House, 
(Veiligheidshuis) a organisa un congreso cu e tema 
principal ‘Persona cu problema di salud mental” y por 
considera esey como un di e factornan cu por conduci 
un persona ta bira un tirado activo. 

Semper mester keda alerta y consciente ki peliger esaki 
por tin pa comunidad. Maske cu ta haciendo e maximo 
esfuerso pa preveni y limita disponibilidad di arma, ta 
un hecho cu tin arma ilegal ey ‘fo. 



Arma den man di hende cu problema mental, ta un me- 
nasa pa sociedad, no solamente p’e tipo di incidente cu 
a keda presenta den e seminario, pero pa crimen en 
general. 

For di november 2017 cu Minister Bikker a tuma re- 
sponsabilidad como Minister di Husticia, Seguridad y 
Integracion, hopi atencion y esfuerso a pone pa mehora 
seguridad y proteccion rond di Aruba. 

Seguridad no solamente ta p’e habitante pero tambe 
p’e turista. E turista mester por sinti su mes sigur y 
haci su estadia mas placentero posibel. 

Cada violacion di seguridad, pa tanto e local como e 
turista ta uno di mas segun e mandatario. Conscienti- 
sacion riba menasa y peliger cerca tiradonan activo, ta 
hopi importante, pasobra un seminario manera esaki 
ta esencial pa conscientisa y pa tin un mihor comunica- 
cion entre tur partner den e cadena encarga cu seguri- 
dad publico y sector priva. 

Na final di Minister Bikker su discurso, el a bisa di 
ta resa na Dios pa un incidente asina nunca pasa na 
Aruba. Pero si por presenta un incidente, tur partner 
mester ta bon prepara pa actua den cualkier incidente. 
Mester por controla e situacion, pero tambe p’e posibel 
cuido y e cuido despues p’e victima. 

Minister Bikker a gradici tur pa nan presencia y aten- 
cion y a desea un y tur un seminario fructifero. 

E seminario a tuma lugar dialuna na Hilton Aruba Ca- 
ribbean. 

Parlamentario Edgard Vrolijk (MEP): 

"Un biaha mas Dowers a 
demostra su incapacidad dor di 
hunga wega infantil y populista ,/ 



“DIALUNA tempran mi por a 
tuma nota cu Parlamentario Ar- 
thur Dowers a habri siman cu mi 
nomber den su boca y unda su per- 
sona a referi cu mi persona a pidi 
un bijeenkomst pa protega Minister 
di Enseñansa Rudy Lampe. 

Mi ta lamenta cu un Parlamenta- 
rio y alabes un ex Minister no por 
bin dilanti y papia e berdad ta con 
a logra yega n’e bijeenkomst aki”, 
segun Edgard Vrolijk di fraccion di 
MEP. 

REUNION DICOMISION CENTRAL 

“Dia 14 di juni 2019 a drenta un 
manifiesto di Traimerdia. Mi per- 
sona cu tabata na pia di trabao a 
baha y ricibi esaki y unda cu mesun 
dia den Comision Central di Ense- 
ñansa, mi persona como Vice Presi- 
dente a dirigi un reunion unda cu 


nos tabatin docentenan di SPO na 
Parlamento y den mesun reunion 
como di dos punto di agenda nos a 
atende e manifiesto di Traimerdia. 

Den e reunion aki e comision a di- 
cidi cu nos lo kier un Openbare Ver- 
gadering p’asina aclaria e situacion 
actual cu Traimerdia y SPO ta pas- 
ando aden. Pero lamentable ta si cu 
Dowers manera semper no a show 
up pa trabao y mucho menos ta 
busca pa informa su mes y un biaha 
mas ta demostra su incapacidad”. 

ESCOGENCIA DIBIJEENKOMST 

Edgard Vrolijk a sigui declara: 

“Mi preferencia tabata un re- 
union publico, pero den bista cu 
e tempo transcuri cu a yega e fe- 
cha di 18 augustus 2019 y cu e 
agenda yen cu bishita na Parla- 
mento di skolnan y tambe cu tin 
Parlamentarionan cu lo mester 
bay IPKO dia 19 y 20 di juni, riba 
mi insistencia na Presidente di 
Parlamento, Ady Thijsen y sigur 
gradiciendo su persona, por a bin 
cu un bijeenkomst den oranan di 
merdia riba diarazon 19 di juni. 

Por medio di e bijeenkomst aki 
e Minister por a duna contesta y 
tambe su maneho p’asina esnan 
cu ta traha na Traimerdia y SPO 
por sa con cos ta para y sa si nan 
por ta conforme of nan no ta con- 
forme y por sa kico nan lo haci”. 


NO TIN SERIEDAD NICOMPROMISO 

“E seriedad y wega politico a resal- 
ta na comienso di e reunion unda cu 
partido di oposicion AVP a sali pidi 
pa cambia e reunion pa uno publico, 
cu mas bien tabata un blof, pasobra 
si nan tabata serio den esaki Dow- 
ers mester a pidi tur su 4 colegan- 
an cu pa su mañan ta biahando pa 
IPKO, pa cancela nan buelo manera 
diferente colega di fraccion di MEP 
a haci dia 19 pa por ta presente n’e 
bijeenkomst cu pa nos si tabata algo 
importante. 

Pasobra pa por a cambia e bijeenk- 
omst pa un reunion publico mester 
tabatin e compromiso cu por taba- 
tin quorum, no e merdia ey so, pero 
tambe mester por tabatin e quorum 
p’e siguiente dia, pasobra e reunion 
aki lo a bira uno maratonico y cu 
su mañan mester a sigui. Pero no 
lo tabatin quorum debi cu mayoria 
lo tabata biahando pa Hulanda y no 
a bin ningun peticion di fraccion di 
AVP pa cancela nan biahe pa Hu- 
landa si enberdad nan tabata kier 
un reunion publico, pero mas bien 
nan tabatin e maleta den auto cla 
pa biaha su mañan. 

Pa termina, mi no ta hunga wega 
infantil y populista manera Dowers 
y AVP y ta p’esey e pais aki t’asina 
na werki. A yega ora si pa madura, 
pasobra si bo tabata kier un reunion 
publico y cu enseñansa t’asina im- 
portante mester a pidi pa cancela e 
biahe di IPKO pa nos atende e re- 
union publico”, Edgard Vrolijk di 
MEP a conclui. 

E siman aki ta drenta fase final pa su realisacion 

Proyecto di hotel na San Nicolas 
finalmente a cumpli cu tur exigencia 



GOBIERNO a midi y actua segun e norma, regla y ley- 
nan vigente pa por crea un desaroyo pariba di nos isla. 
Mas cu dos luna pasa Gobierno a tuma e decision pa 
haci un screening riba esnan cu ta envolvi cu e proyecto 
di desaroyo hotelero na San Nicolas. 

Den contacto estrecho cu Prome Minister sra. Evelyn 
Wever — Croes, Minister Otmar Oduber a dirigi carta na 
Veiligheidsdienst (VDA) dia 29 di maart 2019. 

A base di conseho ricibi di Banco Central di Aruba (CBA) 
mirando cu Aruba kier ta sigur di esnan cu ta haci in- 
version na Aruba cu nan ta pasa nan screening. Dia 3 di 
juni a ricibi carta di VDA riba screening haci riba e com- 
pania Three Rivers, pero tambe riba tur partner envolvi 
y ultimate beneficiarionan, pa cual a conclui cu no por a 
haya nada robes tumando lugar cu e gruponan aki. 
Haciendo uzo di tur tipo di fact check cu tin disponibel di 
e.o. State Department di FBI y OFAC etc. 

Como Gobierno serio a notifica CBA di esaki y a notifica 
prensa tambe di e momento cu a ricibi esaki di VDA. A 
base di e resultadonan aki y investigacionnan haci dor 
di CBA, siman pasa CBA a otorga e permisonan necesa- 
rio n’e desaroyadornan. 

Esaki ta contrario na informacion treci dilanti reciente- 
mente den cierto medionan di comunicacion y partido- 
nan politico, cu no kier mira desaroyo tuma lugar na 
San Nicolas. 



Siguientemente, e partinan final di documentacion y 
exigencianan di Gobierno lo keda cumpli cu nan. 

Pa loke t’e toma di decision y proceso cu esaki a tuma lu- 
gar p’e proyecto miyonario aki (riba 240 miyon) ta durf 
bisa cu e ta un di e proyectonan di mas grandi cu San 
Nicolas a conoce durante e ultimo decadanan akim se- 
gun Minister Otmar Oduber. 

Ora e hotel aki wordo construi y e efectonan cu ta bay 
tin cu ne, lo haya desaroyo economico na San Nicolas 
cu ta encera: trabou pa e hendenan di San Nicolas cu ta 
mas cerca di nan cas, y demas ‘ripple effect’, manera car 
rentals, operadornan di tour, watersports, restaurant, 
tiendanan y mas, pues tur locual cu San Nicolas n’e mo- 
mentonan aki no tin! 

Cu hopi honor y entusiasmo den nomber di Gobierno, 
lo percura pa finalisa e proceso di documentonan mas 
pronto cu ta posibel. Cu despues di 40 aña cu Aruba ta 
buscando un desaroyo di tal magnitud p’e bario y hen- 
denan di San Nicolas, por mira cu e aña aki 2019, e pro- 
me piedra wordo poni y construccion tuma lugar, Minis- 
ter Otmar Oduber a conclui. 

Lo respeta y considera tur opinion 

Pero awor ta momento pa 
San Nicolas bira prioridad 

Segun Minister Otmar Oduber 


“San Nicolas merece y tin e derecho di 
por tin e oportunidad di tin un desa- 
royo otro di un refineria (of banda di 
un refineria)”. Esakinan tabata pal- 
abranan di Minister di Desaroyo Ter- 
itorial, Infrastructura y Medio Ambi- 
ente Otmar Oduber durante rueda di 
prensa di Gobierno cu a tuma lugar 
dialuna 24 di juni ultimo. 

Minister Oduber a elabora riba e po- 
sibilidad pa desaroyo na San Nicolas 
cu ta forma parti di diferente plan pa 
varios aña caba. 

Diferente Gobierno desde Aruba 
su Status Aparte, a boga y para pa 
locual cu Aruba ta haci bon. Aruba ta 
bon den turismo y a sobrevivi y scapa 
economia atrabes di turismo. Despu- 
es di cu pa hopi aña a papia tocante 
moratorio riba hotelnan, Gobierno 
actual desde december aña pasa, ta 
nenga tur peticion pa hotel a base 
di e uitbreidingsplan di Ruimtelijke 
Ontwikkelingsplan (ROP). A condi- 
ciona, limita y stipula kico por sos- 
ode den e centro di ciudad, waf y San 
Nicolas. Y a base di un ley cu tabatin 
di all-inclusive y ‘vergunningstelsel’ 
cu a wordo duna, semper a bisa den 
maneho di Gobierno cu; San Nico- 
las merece y tin derecho di por tin e 
oportunidad di tin un desaroyo otro, 
cu un refineria of te hasta banda di 
un refineria. 

No ta pa casualidad cu den e ley 
di Landsverordening Ruimtelijke 
Ontwikkeling (LRO) cu ta basa su 
mes riba e maneho di ROP, desde 
2009 ya caba a delinea e area cu ta 
sirbi e proposito di desaroyo turistico 


industrial cu mester tuma lugar pa- 
riba di nos isla. 

E area ta core practicamente for di 
prizon bay den e area di Sero Colo- 
rado, bay te riba e klip riba di Baby 
Beach. 

Full e area aki a wordo designa for 
di mas di 10 aña pasa caba como un 
area cu por wordo desaroya, Minister 
Otmar Oduber a enfatisa. 

Anteriormente no tabatin e ROP, 
pero e tabata define den e asina yama 
‘Plan Maestro di Sasaki’. 

Gobierno actual, esta Gabinete Wev- 
er-Croes 1 den cuadro di e maneho 
pa preserva MAS ainda nos natura- 
lesa, a limita e area anteriormente 
delinea. Di e forma aki brindando 
proteccion na full e area te na KIA 
haciendo esaki uno natural/berde cu 
mester wordo manteni. 

A laga solamente e parti riba e klip 
(pues no abou unda Baby Beach ta), 
como area di desaroyo y un parti 
tambe abou na ruina di Nanki Club y 
algun area chikito cu no tin balor di 
naturlesa cu por bin boutique hotel 
cu maximo di 40 kamber. Pues Go- 
bierno a limita e area di desaroyo cu 
70%!. 

Pesey ora cu scucha diferente gru- 
po cu ta lanta y papia di cuida nos 
medio ambiente, ta respeta y duna 
oido na tur paso den un democracia 
e base principal ta, cu tur hende mag 
di duna su opinion, pero na final di 
dia t’e bienestar general di e pais, p’e 
area y e hendenan cu ta biba den e 
area ta conta, Minister Otmar Odu- 
ber a enfatisa. 



E proyecto di hotel, esta Three Riv- 
ers ta basa riba dos fase. E prome lo 
posiblemente incia e aña aki ainda, 
mirando e desaroyonan cu a tuma 
lugar durante e ultimo dianan. Gobi- 
erno alabes a scoge y bisa cu no kier 
mas desaroyo di e tamaño aki den e 
area. 

Ta reconoce cu mester uno cu ta All- 
Inclusive considerando cu actual- 
mente San Nicolas no tin mucho pa 
ofrece. 

Durante hopi aña no tabatin pa of- 
rece economicamente, sinembargo 
den balor, humano, historico cultur- 
al, e ta un di e areanan di mas rico 
na Aruba! 

Pero lamentablemente a mira San 
Nicolas bay atras den e ultimo añan- 
an y bira un populacion mas chikito, 
negoshinan a cera y hendenan a ban- 
dona e area. 

Ademas, den e ultimo raport di CBS, 
ta indica cu San Nicolas ta un di e 
barionan cu porcentahe di mas halto 
di desempleo riba nos isla. 

Esnan cu si ta traha den e area, ta 
confronta cu e ta costa nan hopi mas 
pa yega trabou como cu mester mo- 
bilisa pa Playa of Noord, lagando 20- 
25% di salario atras na transporte 
etc. 

Minister Otmar Oduber a termina 
bisando cu ta importante pa para 
‘riba e puntonan aki cual pa hopi aña 
a forma e base di intento di diferente 
Gobierno, pa bin cu industria hotele- 
ro den e area aki. 

MANAGER PENSION AND MORTGAGE SERVICES 


Pension Fund Tourism SectorAruba 


The Pension Fund Tourism Sector Aruba Foundation (PFTSA) provides retirement plans to 

workers in the tourism industry sector of Aruba. 

We strive to be the number one choice of employers and employees for the execution of their 

retirement plan. 

PFTSA is a growing fund in number of members, in the products and services we offer and the 

increasing regulatory requirements. 

To aad value in further enhancing our operational and customer service excellence and shaping our growth, 
we are looking for an experienced Manager Pension & Mortgage Services to join our team. 

As Manager Pension & Mortgage Services, you are responsible for managing the daily pension and mortgage services 
and the pension administration of the Fund to ensure compliant operations and the highest level of operational and customer 

service excellence. 


KEY RESPONSIBILITIES 


• Develop and maintain effective policies, framework and processes for Pension Operations and Mortgage Services and 
effective programs for Pension Communications, in close cooperation with the Executive Director. 

• Advice of employers, employees and members on pension schemes, policies, rules and legislation; 

• Ensure pension schemes are effective and meet agreed quality, performance and customer care standards; 

• Responsible for calculations and related advice and information given to employees and members of the various pension 
schemes; 

• Responsible for a clear, proper and up-to-date administration of the pension plan and collection of pension contributions; 

• Responsible for the development and maintenance of the computerized pensions administration system, ANVA; 

• Ensure dependable pension communication and provide valuable education on a regular basis to members and employers; 

• Responsible for all facets of the mortgage loan process, from effective management of a pipeline of applications, the efficient 
and timely processing and the underwriting up to the (post)closing, while ensuring duty of care; 

• Ensure mortgage loans are decisioned within the policies within the Funds' policies and legal and regulatory requirements; 

• Ensure correct handling and resolution of customers' information requests, compliants and claims; 

• Ensure compliance of pension operations and mortgage services within the Funds' policies and legal and regulatory 
requirements; 

• Ensure a safe, sound and profitable mortgage loan portfolio is maintained; 

• Drive continuous improvement of the pension operations, pension administration and the mortgage loans process; 

• Ensure timely and adequate reporting on pension and mortgage services to the Executive Board and Executive Director; 

• Provide executive assistance to the Executive Director and follow up on executive matters pertaining to management; 

• Assist Executive Director in the preparation of various sensitive management decisions and correspondence with 
stakeholders; 

• Manage the Pension & Mortgage Services department and team towards deiivery of services of a high standard, fulfillment of 
its legislative requirements and delivery of its targets. 


- QUALIFICATIONS - 

• HBO degree. 

• At least 6 years experience in pension operations, with at least 3 years experience in a management role with regard to 
customer service, pension administration processes and procedures and mortgage services. 

• Advanced knowledge of Pension & Mortgage porposition, operations and procedures. 

• Advanced knowlede of good customer service practices. 

• Advanced knowledge of financial services in general. 

• Working knowledge of payroll processes. 

• Up to date pension legislation knowledge. 

• Good IT skills and experience of pension administration software systems (ANVA) and proficient in MS-Office (Word, Excel) 

• Proficient, both verbally and in writing in English, Dutch, Spanish and Papiamento. 

• Key competencies: communication skills, relationship building skills, analytical and problem-solving skills, planning & 
organization skills, accuracy and stress resistance, leadership capabilities. 

• Personality profile: a team player, with a high degree of credibility, honesty and integrity in personal and business dealings, 
customer focussed and service minded, keen eye for detail, ability to negotiate and work with a variety of stakeholders, 
flexible and representative. 


We strive to be a preferred employer and offer a challenging working environment, with appropriate terms of employment. 

If you are interested and your profile fits the qualifications, please mail your application letter and resume 
directed to recruitment@pftsa.com. Closing date for application is July 10, 2019. 


Pension Fund Tourism Sector Aruba Foundation 
Attn. Glenn Farro, Chairman of the Board 


Vondellaan 21-B. PO Box 592 
Oranjestad. Aruba 

Corte di Prome Instancia 

Lo trata awe e.o. varios caso pa 
posicion di arma di candela 


Horario 

Sospechoso 

Acto Castigabel 

14.00 

R.F.D.P. 

Pro forma. D.P. ta wordo acusa di kiebro y ladronicia den un cas di un scooter y/of un lampi riba prome di januari 

2019. 

E ta wordo acusa di posesion di hennep den e periodo di 16 te 18 di januari 2019. 

E ta wordo acusa di a haci preparacionnan pa un atraco riba 5 di maart 2019 y di a adkeri un auto cu e meta ey. 

E ta wordo acusa di tabatin un auto den su posesion di cual e tabata sa cu e ta procedente di un crimen den e periodo 
di 11 pa 16 di januari 2019. 

E ta wordo acusa di posesion di arma(nan) di candela y balanan den e periodo di 22 di februari 2019 te 4 di maart 

2019. 

E ta wordo acusa di a haci preparacionnan pa pega candela of causa un explosion den e periodo di 11 di januari 2019 
te 5 di maart 2019 y di a prepara un triggerswitch cu e mes a traha y/of un tanki di gas y/of un koevoet y/of un snoer. 

E ta wordo acusa di a maltrata un persona cu un taser riba 15 di februari 2019, dor di tase e na su barica, y di a 
menaza e persona aki cu morto riba e mes dia. 

14.00 

J.B. 

Pro forma. B. ta wordo acusa di, conhuntamente cu un otro of otronan, a comete violacion contra un persona riba 3 di 
maart 2019, dor di dal e cu mokete y tire cu boter y dal su bentana di auto kibra cu cabo di un pistool di aire. 

E ta wordo acusa di posesion di un pistool di aire riba 3 di maart 2019, conhuntamente cu un otro of otronan. 

14.00 

C.J.N. 

Pro forma. N. ta wordo acusa di posesion di un arma di candela y balanan den e periodo di 15 di januari 2019 te 6 di 
maart 2019. 

14.00 

C.E.G. 

J.R.St.J. 

Pro forma. G. ta wordo acusa di posesion di armanan di candela y balanan den e periodo di 18 di februari 2019 te 7 di 
maart 2019. 

St.J. ta wordo acusa di posesion di armanan di candela y balanan den e periodo di 7 di februari 2019 te 7 di maart 

2019. 



Departamento Meteorologico di 
Aruba recientemente a saca un 
comunicado riba e fenomeno di 
naturalesa referi como “Sahara 
Dust” y con esaki lo afecta nos at- 
mosfera. 

E fenomeno aki no ta nada nobo, 
e ta sosode na mas cu un ocasion 
pa aña na momento cu e stof di 
Sahara ta wordo transporta atra- 
bez di aire pa nos region. 


Stoff di Sahara y su 
efecto riba bo salud 


Cu yegada di e stof aki, nos por 
experencia aumento den ke- 
honan relaciona cu malesanan 
respiratorio. Esaki debi cu e aire 
ta consisti di hopi mas stof cu nos 
ta custumbra cune. 

Esnan cu ta sufri di malesanan 
respiratorio manera bronkitis, 
alergie of sinus por presencia 
aumento den nan sintomanan 
manera dificultad pa hala rosea, 
presion den pecho, hopi tosa- 
mento, grawatamento di cuero y 
wowo. 

Stof di Sahara ta ocasiona tam- 
be cu tempo ta bira mas calor pa 


cual motibo ta recomenda pa bebe 
mas likido durante dia pa tene e 
curpa hidrata. 

Como Departamento di Salud 
Publico nos ta conseha tur perso- 
na cu ta sufri di un of otro malesa 
respiratorio pa percura pa tin nan 
medicamentonan na nan alcanse 
na tur momento y tuma esakinan 
manera dokter ta prescribi. 

Evita di haci actividad fisico den 
aire liber den e dianan benidero 
y si tuma nota cu e sitomanan 
ta empeora, tuma contacto cu bo 
dokter di cas pa un consulta. 

Georgina Marshall eligi como 
Empleado di Luna mei na Hospital 



EMPLEADO di Luna mei a keda sorprendi na Dr. Hora- 
cio E. Oduber Hospital, despues cu Director di Cuido, 
sr. Ezzard Cilie, hunto cu coleganan a bin hunto pa sor- 
prende Georgina Marshall, medewerker na Huisartsen- 
post (HAP). Georgina tabata hopi emociona y no a spera 
esaki mes. E nominacion di Empleado di Luna a bin dor 
di su coleganan. Tur a bisa cu semper e ta cla pa yega 
trabou, ta traha duro y no tin miedo pa duna su man y 
pia. Aunke e ta ‘struggle’ pa yega, e ta percura pa yega su 
trabou, semper cu un sonrisa na su cara. Ademas, ta cla 
pa yuda pashentnan y ta amabel cu pashentnan. 

Jourraine Halabi-Figaroa, verpleegkundige ICU/ED, a 
duna di conoce cu tur colega a bin hunto y a plania pa saca 
Georgina Marshall como Empleado di Luna. Ora di pidi’e 
pa yuda cu algo e no ta bisa no, semper ta colegial y prin- 
cipalmente e tin hopi empatia pa pashent. Si ta puntr’e 
pa asistencia p.e. traha extra of un otro shift, nunca e ta 
nenga. E sa su limite pa loke ta su conocemento y su capa- 
cidad y semper kier siña mas. 

E ta trata su trabou cu hopi profesionalismo. E ta tuma 
iniciativa y no tin miedo pa traha duro. Na hospital SCIPI 
ta nifica Servicial Cooperativo Integridad Profesional y 
Iniciativa y Georgina ta un empleado cu semper ta cumpli 
cu e criterionan aki. 

Na HAP Georgina Marshall ta ricibi e pashentnan y ta 
haci triage. E ta puntra nan kico nan ta sinti y ta tuma e 
presion pa despues nan sinta warda dokter. 

Si e situacion ta mas urgente, e ta bay papia cu dokter 
tocante e pashent y si por atende mas prome. 



Di bira Empleado di Luna tabata un sorpresa pa 
su persona y no a spera esaki mes. Di ta Empleado 
di Luna ta un sentimento cu a lage sin palabra, pa- 
sobra su bida priva no ta facil cu 3 yiu. E ta haci su 
esfuerso na trabou pa haci su trabou manera debe 
ser y ta haci su best pa duna tur loke e por. 

E sorpresa a cay hopi duro p’e, pasobra el a bira 
emocional. E1 a duna di conoce cu sigur e ta bay 
disfruta di e regalonan cu el a haya di hospital y 
coleganan. E ta gusta su trabou y ta agradecido p’e 
bunita reconocimento aki. Georgina ta trata pash- 
ent na un manera amabel y el a demostra cu por 
conta riba dje. Pabien Georgina! 

No mas hotel, tabata motibo di protesta na Sero Colorado 

EN total a bin 50/60 hende y Aruba Warriors ta satisfecho cu e 
cantidad di hende cu a saca nan cara cu curashi pa bin protesta. 
Esaki t’e comienso. 

“Nos lo sigui protesta contra hotel na Sero Colorado. E impacto 
ecologico riba e lugar lo ta devastador y pueblo lo perde su lugar 
di relaha den tur trankilidad. 

E lugar tin un balor historico y arkeologico di gran importancia 
pa Aruba. Nos beachnan na Noord ya a bay perdi caba pa pueblo 
Arubano. Nos no tin nada di bisa mas eynan. Ademas Aruba ta 
yen te di mas aworaki caba. 

Trafico pega, 15 mil Venezolano iregular sin conta e miles di ile- 
gal scondi riba Aruba. Mas hende kiermen un presion inmenso 
riba nos AZV, SVB, Enseñansa y mas tereno mester wordo rosa 
pa cas. 


Mas hotel kiermen tambe mas sushi. Coalicion tampoco no a bin 
cu solucion pa un maneho di sushi na Aruba. Gobierno enbes di 
sigui fiesta pa baster cu placa mal ranca foi pueblo, mester bay 
busca solucion pa drecha San Nicolas y stop di prostitui Aruba! 
Cu e protesta aki Aruba Warriors a cende e mecha di e lucha 
sagrado pa proteha nos Aruba stima. Mas accion lo sigui. Nos 
mester proteha Aruba pa yiunan di nos yiunan”, te mensahe cu 
a ser manda. 

TIN HOTEL TE DIMAS 

Ya tin suficiente hotel na Aruba, segun Helena Croes di Aruba 
Warriors, agregando cu trahando mas hotel no lo haci cu nos eco- 
nomia lo crece. Den e mesun rosea el a comenta cu mirando cu 
tin un hotel caba den centro di San Nicolas, dicon no caba cun’e 
y mira si en berdad ta necesario pa traha un hotel na Sero Colo- 
rado. Helen Croes a agrega cu mester drecha Centro Colorado, cu 
ta den un estado deplorabel, na lugar di bin cu e idea pa traha un 
hotel parti p’ariba di nos isla. 

LO SIGUIIMPORTA TRAHADONAN DI AFO 

Aruba tin suficiente cu ta nifica importacion di trahadonan stra- 
nhero, segun Faritah Luidens. Y fuera di esey, ta nifica tambe 
mas turista, y e cantidad di sushi cu ta produci, ta bira mas, con- 
secuentemente e sushi riba dump lo aumenta. 

Aruba ta mucho chikito pa tin asina tanto hotel, compaña p’asina 
tanto hende, Farita Luidens a comenta. 

Turismo ta bon, pero mester bin cu un sistema di transporte gra- 
tis pa nos bishitantenan bin e parti mas pariba di nos isla, p’asina 
nan por bishita Baby Beach. 

Minister Chris Romero a reuni cu representante 
di asociacion di huurdonan di vehiculonan UTV 



RECIENTEMENTE e titular di e cartera di Trans- 
porte, Minister Chris Romero, a reuni cu e manage- 
ment di Arubiana Fun Toys, kendenan ta representa 
un asociacion di huurdonan di vehiculonan tipo UTV 
cu a lanta no mucho tempo atras. 

Intencion di e reunion aki tabata pa hunto cu e com- 
panianan cu ta huur vehiculonan UTV, purba yega na 
un maneho integral pa loke ta huurmento di e vehicu- 
lonan aki. 

“Mi por bisa cu tabata un combersacion sigur hopi 
positivo. Nos sa cu den e ultimo temponan tin cierto 
noticia menos positivo ta sali afor cu ta involucra e 
vehiculonan UTV specificamente. Pa cu esaki nos a 
dicidi di reuni cu e asociacion di UTV aki, cu porcierto 
a lanta 1 luna y mei atras, p’asina hunto nos delinia 
un maneho poco mas consciente pa loke ta uzo di UTV 
den nos zonanan turistico, pero cu ta zonanan di na- 
turalesa cu ta protehi tambe”, tabata palabranan di 
Minister Romero na final di e reunion aki. 

Minister Romero a keda satisfecho di mira e iniciativa 


di parti diferente compania cu ta huur vehiculo UTV 
pa lanta un asociacion p’asina hunto busca manera pa 
soluciona e accionnan negativo cu ta bin ta saliendo 
den medionan di comunicacion ultimamente. 

“Mi a keda contento di mira nan iniciativa pa lanta 
un asociacion pa purba yega na solucionnan pa cu e 
problematica cu ta presentando ultimamente pa cu e 
UTV’s, pero tambe hopi agradecido di a wordo invita 
pa sinta cu nan pa haya splicacion di nan plannan y 
con nan ta funcionando actualmente”, Minister Rome- 
ro a sigui bisa. 

Minister Chris Romero a haya un splicacion amplio 
di e diferente tecnologianan cu e companianan cu ta 
forma parti di e asociacion aki ta uzando y con nan ta 
instrui e turistanan prome cu nan bay over na huur 
cualkier vehiculo nan nan. 

“Mi tabatin e oportunidad di mira con algun di e com- 
panianan aki ta funcionando. Cierto di e companianan 
aki ta operando na un manera sumamente responsa- 
bel y e ta algo di aplaudi y di aprecia. 

Mi por a mira con nan ta haci uzo, p.e., di GPS p’asina 
mantene e vehiculonan na bista tur momento. Esaki 
ta wordo haci pa seguridad di e mesun manehador y 
paseheronan, pero tambe pa sigura cu nan no ta bay 
core den areanan di naturalesa cu ta prohibi pasada di 
cualkier vehiculo”, Minister Romero a sigui bisa. 

Hunto cu Ministernan di Turismo, Husticia, Infra- 
structura y Medio Ambiente, Minister Romero ta son- 
deando tur posibilidad pa por bin cu cierto cambio y 
regulacionnan den ley cu lo sirbi como herment pa 
tanto e autoridadnan competente y e companianan cu 
ta brinda e servicio aki, evita mas posibel pa destruc- 
cionan na nos naturalesa di e indole aki sigui tuma 
lugar. 

“Nos ta biba den un pais cu ta depende di turismo 
como prome pilar economico. Nos mester por mantene 
producto Aruba atractivo pa nos bishitantenan, pero 
esaki no por lubida cu nos mester proteha nos medio 
ambiente, pasobra nos mesun turistanan ta gosa di 
esaki tambe”, e responsabel di e cartera di transporte 
a finalisa bisando. 

Clausura di programa OGM na Universidad di Aruba 


E programa OGM na Universidad di Aruba a sigui cu su tradi- 
cion di organisa un evento di clausura y un evento social. E 
tradicion a cuminsa na 2011 pa studiante y docente por refleha 
y duna nan opinion riba e calidad di e programa di OGM. 
Durante e evento di clausura, e studiantenan ta duna feedback 
tocante diferente aspecto di e organisacion di e programa y to- 
cante diferente temn pa mehora e estudio. Tambe studiantenan 
ta wordo informa tocante e cambionan den e curiculo y nan ta 
ricibi tips di kico pa spera den e aña academico nobo. 

Un grupo di studiante digndos aña a presenta nan proyecto pa 
‘Community Project and Project Management’ ’e otro studian- 
tenan presente. Esaki ta un curso cu ta ser duna den e segundo 
aña di OGM unda cu e studiantenan ta organisa y implementa 
un proyecto social na Aruba durante Aruba Doet. 

E studiantenen di tercer y cuarto aña tambe a comparti nan ex- 
periencia durante nan pasantia y nan experiencia culminando 
nan tesis final. 

Durante final di e evento di clausura, studiantenan a haci un 
tarea creativo pa refleha riba e aña academico y nan desaroyo 
personal. 

Por medio di un ‘bookmark’ nan mester a expresa nan experien- 
cia y nivel di satisfaccion cu nan prestacion den e aña academico 
2018-2019. Tambe nan a expresa nan meta personal pa futuro 
por medio di mensahe positivo riba nan ‘bookmark’. 

E evento social despues a tuma lugar anochi na On the Rocks. 
Eynan den bon ambiente a tuma despedida di aña academico 
2018-2019. 

E studiantenan a celebra tur nan exito y a yama bon bini ne 
vakantie tan spera. E team di OGM kier a felicita tur studiante 
di Universidad di Aruba y tambe di Aruba cu a bay over y spe- 
cialmente esnan cu pronto lo gradua. 

Pa mas informacion tocante registracion por pasa ea oficina di 
asuntonan di studiante (OSA) na Universidad di Aruba na J. 
Irausquin Blvd. banda di Crown y Kong Hing. Tambe por yama 
OSA na 526-2257 of manda un e-mail na ogm.student.assis- 
tant@ua.aw 

Pa mas informacion tocante e estudio di OGM por bishita e pa- 
gina di web di Universidad di Aruba http://www.ua.aw/OGM . 
Tamb por “like” e pagina di Facebook di OGM pa keda informa 
over di OGM. 

Aruba Bank a patrocina 
Festival VOZ-I-LANDIA Escolar 2019 



DEN fin di siman a tuma luga final di 
categorianan A y B di Fundacion VOZ-I- 
LANDIA Escolar na Cas di Cultura. Hopi 
mucha a participa na e festival aki contan- 
do cu contribucion di Aruba Bank. E banco 
cu ta carga nomber di nos pais a aporta na 
e fundacion pa por a organisa e festival tan 
gusta. 

Contribucion na e festival ta traduci den 
engrandece nos cultura musical cu canti- 
canan pa mucha na Papiamento. Cada par- 
ticipante a interpreta diferente cantica na 
Papiamento dilanti un publico grandi. Tin 
cu gradici e compositor y areglistanan cu a 
coopera cu nos muchanan door di compone 
y aregla canticanan completamente nobo na 
Papiamento. 

E dia aki Maybeline Arends-Croes a dirigi e 
coro, pero tambe a percura cu tur miembro 
di hurado a ricibi tur material necesario pa 
por a eherce nan trabou como hurado. Pa- 
bien na e ganado di categoria A y ganado di 
categoria B. 

Workshop creativo pa traha cadena na Cosecha 


DIASABRA 29 di juni Cosecha conhuntamente cu 
e artista Kala lo ofrece un workshop creativo unico 
na Cosecha na San Nicolas. Cu e material di African 
print y material basico manera cabuya, Kala lo siña e 
participantenan con nan por traha un cadena. 

Cosecha y Kala a desaroya e workshop creativo aki 
tambe pa stimula publico traha nan mesun joyas. Nos 
kier stimula hende pa wak e mundo di joyas como uno 
den cual bo por expresa bo mes cu piezanan cu bo mes 
ta traha. 

Pesey tambe a kies pa usa e telanan di African print 
cu ta hopi colorido y cu tin hopi figura riba nan duran- 
te e workshop aki. 

E workshop aki lo tuma lugar den e Centro Creativo di 
Cosecha na San Nicolas di 10.00 am — 01.00 pm. Edad 
pa por participa ta 17 aña bay‘riba. 

Inscripcion ta necesario y esaki ta tuma lugar na Co- 



secha San Nicolas of na Cosecha Oranjestad. 

Pa mas informacion por tuma contacto cu Cosecha San 
Nicolas na telefon 587-8708 of Cosecha Oranjestad na 
telefon 587-8709. Tambe por manda un email na cose- 

chaworkshop@gmail.com . 

Pa mas informacion pa cu Cosecha, por bishita e Face- 

book page di Cosecha: www.facehook.com/Aruha-Cosecha 


Di n 29 di juni Nochi di Pelicula na Parke Arikok 


DIA 29 di juni Parke Fundacion Parke Nacional Aru- 
ba (FPNA) ta organisa su famoso Movie Night na Par- 
ke Nacional Arikok. 

Pa FPNA ta importante pa educa y concientisa e co- 
munidad riba diferente aspecto di nos medio ambiente 
y sigur e impacto cu nos tin riba esaki. 

Un di e metodo cu FPNA ta uza pa educa y concientisa 
e comunidad ta su famoso Movie Night cu ta pasa casi 
tur luna di aña. 

Dia 29 di juni awor pa 7.30 di anochi lo pasa e prome 
dos episodio di e documentario Our Planet. E docu- 
mentario aki ta adresa cuestionan di conservacion y ta 
presenta diferente animal den nan habitat. 

E enfoke ta riba e impacto di e ser humano riba e me- 
dio ambiente, specificamente e cambio climatico. 

E anochi aki lo pasa e episodionan cu ta One Planet 
y Frozen Worlds. FPNA ta extende un invitacion n’e 
comunidad di Aruba pa asisti n’e Movie Night na nos 



Centro di Bishitante y pasa un rato ameno hunto cu 
famianan. 

E anochi di pelicula ta completamente gratis cu po- 
sibildad pa cumpra algo di come y di bebe. Pa mas 
informacion por yama na 585 1234 of bishita nos pa- 
gina di facebook; https://www.facebook.com/arikokna- 
tionalpark 

Piratas Bronx Birds ta elimina White Joker 10-2 
ganando su serie di best out of three 2-0 


CAMPEONATO HEINEKEN fast pitch di Aruba 
Softball Bond dedica na dos baluarte Jacobo Jansen y 
Gilbert “Nando” Maduro drentando su recta final den 
categoria A-Klas. Page System Playoff a inicia unda 
Piratas kebnde a clasifica na di tercer lugar a inicia un 
serie di best out of 3 contra White Joker cu a clasifica 
na di 4 puesto. 

Diabierna ultimo Piratas a laga White Joker den tere- 
no 7-6 pa pika ariba den e serie 1-0. Dialuna sinem- 
bargo Piratas a baha dicidido y a knock out White Jok- 
er 10-2 pa asina elimina White Joker y ta enespera di 
e perdedor di e serie entre Logros y Black Joker cual 
serie porcierto ta 1-1. Piratas a pika ariba den cabes 
di 2 inning 5-0. White Joker ta purba reaciona cu 2 
careda den bom di 4 inning. Piratas ta rally cu triple 
di Jonathan Barry cu base jen den di 5 entrada pa an- 
ota 5 careda mas pa seya e vitoria. 

Boxscore final Piratas 10 careda, 11 hit, 0 error y ta 
laga 5 coredor na base. White Joker 2 careda, 4 hit, 
2 error y ta laga 4 coredor den circulacion. Mihor 
bateadornan pa Piratas ta Jonathan Barry di 4-2 cu 
2 careda anota mas 5 careda impuha incluyendo 2 tri- 
ple, Franny D’Oleo 3-1, Jermey Moreno di 3-1 cual 
batazo tabata un doblete profundo den centerleft casi 
un cuadrangular faltando poco funchi pa poco mas 
poder, Oneal Smith Taveras di 3-3, Michel Corniels 
3-2, Ever Vivanco y Harrison Dirksz di 2-1. Pa White 
Joker a destaca na plato Ludwin Dabian, Arsan West- 
er, Dylan Geerman y Yhoan Ruiz tur a bay di 2-1. Wil- 
liam Benitez a enfrenta 21 bateador tirando 34 bola, 
43 strike pa un total di 77 lansamento permitiendo 2 
careda, 4 hit propinando 2 ponche y ta regala 1 base 
por bola pa pone e victoria riba su nomber. Henk Ar- 
nold ta topa 31 bateador lansando 103 lansamento 
permitiendo 10 careda di cual 8 ta limpi tras di 11 hit 
y mester conforma su mes cune derota riba su nomber 
yamando ayo alaves na campeonato 2019. Henk Ar- 
nold tin tempo pa laga e brasa recupera awor. Wegan- 
an ta continua diaranson, diahuebs y diabierna na Pos 
Chiquito. Bini uno bini tur bin apoya bo ekipo preferi. 

Danki pa semper t'ey y pa sostene nos futbol 

Polis a cana cu bandera di FIFA p e wega final 





ARUBAANSE Voetbal Bond (AVB) ta- 
batin un sorpresa pa tur hende durante e 
ultimo wega di campeonato 2018/2019 Li- 
fida U-ll Plata. E mainta aki a laga 4 Polis 
cana cu e bandera di FIFA pa duna inicio 
n’e wega di final. 

Mirando e responsabilidad social y deporti- 
vo di cada organisacion, AVB a acerca Cuer- 
po Policial Aruba (KPA) puntrando pa nan 
ta presente na final di e campeonato y carga 
e bandera di FIFA. Mesora a acepta esaki, 
mustrando cu Polis tambe ta amigo di tur 
nos muchanan cu ta haci deporte. 

AVB semper a conta cu presencia di Polis 
durante weganan di futbol pa yuda man- 
tene ordo, pero e biaha aki nan tabata pre- 
sente pa un momento social. 

Directiva di AVB ta gradici Kenneth Phil- 
lips, District Chef di Oranjestad, pa nan 
participacion, pero tambe n’e agentenan cu 
tabata presente pa sostene e muchanan den 
deporte. 

Resultadonan di beach volleyball cu a 
tuma lugar na Joe Laveist Sportpark 


E publico cu a presenta na Joe 
Laveist Sport Park pa wak e We- 
ganan di Beach Volleyball - muy 
especial e weganan final - por a 
goza di algun bon wega di beach 
volleyball tanto den e mucha 
hombernan di U-18 y e Senioren 
Damas. 

Despues di a hunga e weganan 
pre-eliminatorio - cu un tempo 
varia, e dos teamnan di e mu- 
cha hombernan forma pa Eddy 
Toro/Jorvin Cuba y Gregory de 
la Cruz/Raheem Salie a bay final 
cu otro. Den e prome set ambos 
equipo a lucha pa cada punto cu a 
cay, pero na final e team di Eddy 
Toro/Jorvin Cuba a gana e set cu 
e score di 17-15. 

E di dos set si a bay liher y e duo 
Eddy Toro y Jorvin Cuba a bay cu 
e titulo di Campeon. 

E duo Gregory de la Cruz y Ra- 
heem Salie a keda como Sub- 
Campeon. For di mannan di 
Presidente di Aruba Volleyball 
Association sra. Filomena Dan- 
iel-Curiel y Referee sr. Leonard 
Hilman a ganadornan a ricibi 
nan medayanan y trofeonan. Pa- 
bien! 

Aruba Volleyball Association ta 
felicita e hobennan ganador y al- 
abes ta gradici tur e otro atleta- 
nan Canray Rasmijn, Tiger Yang 
Joshua Steffes y Harvic Orman 
pa nan participaciona n’e Torneo 
di Beach Volleyball. Pabien na 
tur atleta! 

SONGFESTIVAL 60+ 23 Dl NOVEMBER 2019 



E aña aki atrobe Fundacion Move- 
mento ta Bida (FMTB) ta bay or- 
ganisa un Song Festival bailable 
60+ cual lo tuma lugar dia 23 di No- 
vember 2019 den Ranaissance Ball- 
room hunto cu nos Nochi di Baliad- 
ornan. 

E aña aki e cancionnan mester ta 
na Papiamento p’asina promove nos 
idioma. Tur cantante lo wordo com- 
paña pa Papito y su Biba Lekker 
Band y e coordinacion completo lo 
ta den man di Roy Sneek, Harold de 
Miranda lo ta e coordinador di parti 
di FMTB. 

Tin lugar pa 15 cantante y tur per- 
sona 60 aña of mas edad por partici- 
pa menos esnan cu ta professional y 
FMTB ta carga tur gasto di e song- 
festival. Bo no mag di ta cantante di 
un Banda. 

Kico mester haci pa participa: 

1. Duna bo nomber , adres y telefon 
na FMTB situa den edificio di IBI- 
SA tel 586-8651 

2. E aña aki lo tin un lista di cancion 
cu bo por escohe serca Roy Sneek 

3. Mester haci esaki promer cu fin di 
10 di juli 2019. 

4. Pa luna di juli tur hende lo haña 
un cita cu Roy Sneek pa check to- 
nada di bo cancion etc. 

Pa cualkier informacion por yama 
Harold de Miranda na cel 593-0854, 
Roy Sneek na cel: 565-5269 of cual- 
kier miembro di Directiva di FMTB. 
Si bo kier canta dilanti di un publico 
grandi cu un banda anto awor ta bo 
oportunidad. Yama pa inscribi pa- 
sobra ta 15 lugar so tin. 

Di antemano nos ta desea tur par- 
ticipante hopi exito y gosa hopi. 

Partido MEP promoviendo nos cultura: 

Celebracion di Dera Gay un exito rotundo 



META di partido MEP semper ta pa pro- 
move y duna realse na nos cultura. Pa 
partido MEP cultura di nos pais ta hopi 
importante cu mester wordo manteni y 
pasa na nos muchanan. 

Diadomingo atardi na Plaza Status 
Aparte na Santa Cruz a tuma lugar e 
grandioso celebracion di Dera Gay. 

E fiesta di San Juan y Dera Gay ta un 
tradicion importante y bunita den nos 
pueblo y un biaha mas partido MEP ta 
sali pa demostra con importante e tradi- 
cion aki ta pa nos. 



Un multitud grandi a goza di e diferente 
actividadnan cu tabatin, e.o. gruponan 
di baile di hende grandi, como tambe 
di muchanan, entre nan nos muchanan 
special. Diferente bandanan a toca pa 
deleita e publico cu nan entrenenimento. 
Remarcabel tabata nos muchanan y nos 
hobennan presente cu a bin celebra Dera 
Gay cu Partido MEP. Nan a participa 
den grupo di baile y tambe como bishi- 
tante hunto cu nan mayornan. 

E hoben Eliel David a entrega un bunita 
discurso na unda cu el a gradici Partido 
MEP, tur Minister y Parlamentario. E 
hoben Eliel a scirbi for di su curason e 
palabranan cu e kier a bisa gradiciendo 
Gobierno pa proteha y prepara un bon 
futuro pa nos muchanan. 

Prome Minister Evelyn Wever-Croes y 
Minister di Cultura Xiomara Ruiz-Mad- 
uro a hiba palabra gradiciendo esnan 
presente pa nan presencia y encurashan- 
do nos pueplo pa keda semper uni pa nos 
hunto logra bienestar y progreso pa nos 
pueblo. 


Sigui na pagina 27> 

N’e ocavion aki tambe, Presidente di Partido 
MEP, Parlamentario Hendrick Tevreden, den 
nomber di Partido MEP a entrega un reconoci- 
mento special na lider di partido, Prome Minis- 
ter Evelyn Wever-Croes gradiciendo y felicitan- 
do nos lider p’e 10 aña den politica realisando 
trabounan incansabel trahando pa partido y pa 
henter pueblo di Aruba cu perseverancia. 

Alanes Parlamentario Tevreden a propone pa 
Prome Minister Evelyn Wever-Croes keda como 
lider di Partido MEP p’e proximo añanan. 

Prome Minister Evelyn Wever-Croes a expresa 
cu pe semper ta un placer pa lidera Partido MEP 
y hunto lo bay p’e proximo eleccion pa sigui traha 
pa nos pueblo. 

Ta algo hopi bunita pa mira con e pueblo ta cel- 
ebra e fiesta di San Juan, un fiesta di pueblo di 
berdad. MEP ta compromete di duna cultura e 
atencion cu e tin mester di berdad. Pabien Aruba 
cu celebracion di Dera Gay! 

Pa motibo no por a recauda e fondo necesario 

Grupo Stimami a cancela biahe pa Cuba 



‘Grupo Stimami’ ta informa cu nan biahe pa Cuba pa 
representa Aruba den Feria Internacional “Fiesta del 
Caribe 2019”, di dia 30 di june - pa 10 di july 2019, a 
keda cancela. 

E motibo ta cu nos ta haya iresponsabel biaha pa Cuba 
mirando e situacion tenso cu tin entre Merca, Venezu- 
ela y Cuba n’e momentonan aki. 

Un otro factor ta, cu a purba haya yudansa pa medio di 
manda carta pa aporte financiero pa varios instancia y 
comercio. Lamentabelmente ningun no a ni reacciona. 
Asina tin hopi ta bisa di tin nos Folklore y Cultura na 
pecho. 

“Nos si di Grupo Stimami lo sigui promove loke ta di 
nos. 


Sinembargo Grupo Stimami no por keda sin menciona 
si un persona, e unico persona cu cierto momento, si 
tabata dispuesto pa yuda, ta Minister di Salubridad, 
Turismo y Deporte, sr. Minister Dangui Oduber. 

Nos ta yama un danki grandi na Minister Dangui Odu- 
ber kende si a kere den nos y den loke nos ta y kier 
haci. Danki Minister Dangui Oduber. Tambe na tur 
persona cu di un forma of otro a contribui cu nan dife- 
rente evento pa recauda fondo p’e meta menciona”. 

Alabes nan ta invita pueblo cu ta stima nos cultura y 
nos musica Tipico pa “LIKE” nan pagina di facebook 
Grupo Stimami pa keda al tanto di nan presenta- 
cionnan. 

Pa presentacion por tuma contacto cu sr. Freddy Mad- 
uro na tel 568-6129 of e integrantenan. 

Arvefa a lansa su App nobo: AVF Paints 



Arvefa diamars ultimo a lansa un App 
cu ta permitibo cambia e color di mu- 
raya di bo cas den bo telefon uzando 
e camara, asina bo por inspira bo mes 
y evalua cu bo famia of amistadnan 
cua t’e mihor color pa cumpra pa verf 
muraya di bo cas sea paden of pafor. 

Download e app AVF Paint na App 
Store di Apple of na Google Play, saca 
un potret di cualkier parti di bo cas 
cu bo lo desea di cambia e color, sea 
murayanan di pafo of paden. E mue- 
blenan of cuadra por keda na nan 
lugar, asina pues abo por cambia e 
color di e muraya so pa un color cu bo 
ta desea y cu ta pas cu e mueblenan, 
vloer of dak di bo cas. 

E beneficio di haci esaki ta cu e ta 
mustra di biaha con e color cu bo a 
escoge lo mustra den realidad. 


Otro features cu e app tin ta cu bo por 
wak ki producto Arvefa ta ofrece, y 
tambe den cua localidadnan rond di 
Aruba bo por haya Arvefa su verfnan. 

Tambe tin un “Volume calculator”, 
esey ta si bo kier verf algo pafo of 
paden di bo cas y bo no sa cuanto 
galon bo mester uza, Arvefa su App ta 
yudabo calcula esaki, bo ta djis pone 
e midinan cu bo ta bay verf y e app ta 
calcula cuanto galon bo mester uza. 

Pa download e app, mester bay riba, 
“Google Play” den un Android of “App 
Store” den un iPhone y type e nomber 
di e app “AVF Paints” y click install. 
Nos ta desea tur hende hopi exito cu 
e uzo di e App, e manera nobo pa in- 
spira y evalua e mihor color pa verf pa 
bo cas of edificio sea paden of pafor. 


Detencion pa 
robo y explosion 
na bancomático 

WILLEMSTAD - Continuando cu un investig- 
acion relacioná cu un caso di robo y explosion 
cu a tuma lugar na un bancomático na Tera 
Cora dia 31 di januari 2019, Polis a haci de- 
tencion. 

Diamars 25 di juni 2019, den oranan di main- 
ta personal di Departamento di Crlmen Or- 
ganisá, a detené dos hómber sospechoso. 

Ta trata di: A.E., nacé na Córsou, di 22 aña 
di edad y D.A.G.O., nacé na Kórsou, di 25 
aña di edad. 

A tene entrada hudicial na dos cas den área di 
Tera Cora y a haña y confiscá artlculonan cu 
ta importante p’e investigacion. 

A presentá e dos sospechosonan dilanti di un 
Fiscal auxiliar kende a ordená nan encarcela- 
mento pendiente di mas investigacion. 


Intento di ladronisia 


WILLEMSTAD - Diamars 25 di juni 2019 alrededor di 04.25’or 
di madrugá, Central di Polis a ricibi notificacion di un intento di 
ladronisia cu a tuma lugar na un establecimento na Janthiel. 

For di un investigacion cu Polis a realisá, a resultá cu 3 hómber 
den un SUV blanco a core yega riba parkerplaats di e estableci- 
mento, bék e SUV p’asina drenta cu e vehiculo via di un porta di 
glas den establecimento. 

Probablemente nan intencion tabata pa yega n’e machin di placa 
(ATM) cu ta den e establecimentu, kibra e machin y bay cu placa 
cash for di e sitio. Pa un óf otro motibo, nan no a logra na kibra e 
ATM. Despues di nan acto e sospechosonan a drenta e SUV y bay 
for di e sitio. 

Personal di Seguridad di Janthiel cu a tuma nota di loke tabata 
pasando a cuminsá cu un persecucion riba Caracasbaaiweg direc- 
cion Fuik. Dado momentu e sospechosonan a cuminsá los tiro- 
nan dirigi for di un arma di candela riba e vehlculo di seguridad. 
Chofer di e vehlculo pa su mes seguridad a para e vehiculo y e 
sospechosonan a sigui core. Polis a haci un buskeda den e área, 
pero sin e resultado deseá. Tambe a haña hulsnan riba caminda 
y a confiscá esakinan pa mas investigacion. Investigacion den e 
caso aki ta continuá. 

Cft: 

"Bon comienso di Colegio Ehecutivo 
cu maneho di mehoracion necesario" 



KRALENDIJK — Durante su bishita di dos dia na Bo- 
naire Cft a haci un yamada na Colegio Ehecutivo y 
Conseho Insular pa realisa e mehoracionnan necesario 
riba diferente tereno di maneho den e periodo di gober- 
nacion aki. 

E comienso ta bon: Cu e acuerdo di gobernacion Hulan- 
da ta ofrece apoyo adicional y banda di esey Bonaire 
por haci uzo di e surplus di 2018 tambe. 

Cft a felicita Colegio Ehecutivo pa su enfoke decisivo 
den entregamento di e documentonan anual di 2018. 

Colegio di supervision financiero di Bonaire, Sint Eus- 
tatius y Saba (Cft) a felicita Colegio Ehecutivo p’e me- 
horacionnan den e ciclo di presupuesto y hustificacion. 
Asina, p.e., a entrega na tempo e prome reportahe di 
kwartal di 2019, cu e modificacionnan presupuestario 
corespondiente, y a elabora e cuenta anual di 2018, ac- 
countant a control’e y a present’e na Conseho Insular. 
Consecuentemente, ta spera cu lo entrega e cuenta 


anual di 2018 aproba pa Conseho Insular na tempo, 
esta prome cu dia 15 di juli, cerca Cft. 

Un mehoracion masha evidente, despues di dos aña 
consecutivo den cualnan a entrega e cuenta anual cu 
un retraso considerabel. 

Sinembargo, Cft a bolbe pidi pa paga tino pa presupu- 
esta e entradanan di impuesto y e gastonan di personal 
na un forma realista. 

Ehecucion di e acuerdo di gobernacion, cu Hulanda y 
Bonaire a cera na november 2018, ta den su prome fase. 
Ta fortifica e capacidad di ehecucion, e.o., mediante uzo 
di asistencia tecnico den e maneho financiero y den un 
plan di mehoracion pa e organisacion gubernamental. 

Colegio Ehecutivo a presenta e proyecto di plan di me- 
horacion di e maneho financiero 2.0, cual lo mester ta 
cla na augustus. Cft a expresa su elogio p’esey y a for- 
mula su recomendacionnan. 

Durante e proximo periodo Bonaire lo perfecciona e 
plan di mehoracion mas ainda, di moda cu finalmente 
esey lo conduci n’e declaracion aprobatorio di accoun- 
tant p’e cuenta anual di 2021. 

Durante su bishita di dos dia Cft a papia cu Gezagheb- 
ber, Colegio Ehecutivo, Conseho Insular, Representante 
interino di Reino y e Director di Programa di e Acuerdo 
di Gobernacion. Tambe a tene combersacion cu Bonai- 
re International Airport N.V., Bonaire Holding Maat- 
schappij N.V. y Tourism Corporation Bonaire N.V., 
den cualnan, e.o., a pidi mas atencion pa mehoracion 
di gobernacion corporativo, incluyendo puntualidad p’e 
cuentanan anual y ekipacion completo di personal di e 
directivanan y e Huntanan di Comisario. 

Diahuebs dia 20 di juni ultimo, Presidente di Cft, Ray- 
mond Gradus, a tene un charla publico na Hulandes 
titula “Maneho financiero, survision y participacion 
gubernamental”, den cual a splica importancia di su- 
pervision y di gobernacion corporativo pa un maneho 
financiero eficaz. Por consulta e presentacion den e pa- 
gina web di Cft: www.cft.cw . 

Mr. Stanley Betrian (MRT) 

Bunita pa tin un hospital nobo, 
pero e paciente mester keda central 



Sr. mr. Stanley Betrian na palabra den e rueda di pren- 
sa a trese padilanti ku e meta prinsipal ta pa duna in- 
formashon di expertisio lokal y kico ta pasando cu e 
hospital di manera cu tur hende tin e informashon cor- 
ecto pa por husga y papia. 

Mester tin mihó bista di loke ta pasa cu e hospital nobo 
cu ta bay yama Curaçao Medical Centre y cu ta bay 
trece hopi oportunidad kuné cu n’e momentonan aki no 
ta posibel debl na limitaionnan cu tin den Sehos. 

Sehos ta un hospital cu actualmente tin basta prob- 
lema financiero, resultado di maneho di hopi aña largo. 
Segun sr. Betrian tur esnan sintá na mesa a drenta 
despues cu tur cos tabata papiá caba y e trabou di MRT 
ta pa vigilá e desaroyo y caminda ta necesario consehá 
con mester sigui pa evitá problema. 


Pa sr. Betrian esaki ta un di e proyectonan mas com- 
plicá cu el a experenciá, e complicacion ta pasobra tin 
asina tanto interes speclfico cu si no tene cuidou, in- 
teres general lo sucumbl, anto esey no ta loke mester 
sosodé. Nan tey pa wak interes general. Solamente si e 
interes general ta klóp, ta pas den e interes general por 
tene cuenta cuné, di otro manera no por. 

Papiando di interes tin Gobiérno cu a duna encargo na 
Sona, tabatin Berenschot, tin Sehos, tin tur e super- 
visornan técnico cu a keda atraé pa yuda e proyecto, 
tin Ballast Nedam BNI, cu t’e contratista principal cu 
bou di dje mas otro contratista, tin tur sorto di special- 
istanan den hospital cu y e dókternan di tur sorto di 
specialidad. 

Y ‘last but not least’ tin publico, e factor di mas impor- 
tante t’e publico, esta e pashént cu lo mester ta central 
den e totalidad. 

Ta netamente esey cu e grupo di persona sintá na mesa 
ta purba di atendé mas mihó posibel. Pero tin tambe 
politica cu tambe ta busca entrada p’e motibonan cu 
nan ta kere ta importante señor Betrian a splica mas 
aleu. 

Esaki no por den un hospital cu ta costa hopi placa, 
pasobra no por haci nada cu ta bay baha riba lomba di 
e pashént. Si cue tur e aspectonan aki hunto ta figurá 
mesora con compleho e proyecto ta, pasobra tur hende 
ke pone nan forma di mira cos y nan interes na promé 
lugar. Esaki ta un punto dificil pa logra. 

Di su parti señor Betrian a enfatisá cu su tarea ta pa 
guia e proceso aki mas tanto cu por maske cada ken 
tin su propio responsabilidad. Cada ken ta responsabel 
p’e loke nan ta haci. Di su parti e ta trata di convencé 
den caso cu mester bay links of rechts, anto si tur cos 
ta cana bon, e ta parti elogio. Pero di parti di señor Be- 
trian e mensahe principal ta cu e pashént ta central. 

Cada bes un slice nobo. 

Hospital Nobo Otrobanda ta 
kedando da style di salami 



WILLEMSTAD - Segun señor Dito Garmers ta midi 
y dividl e construccion den 3 área, esta e construc- 
cion riba su mes, e partinan di instalashon y e parti 
eléktrico. Ey ta midi con leu ta cu e construccion. 

E parti di construccion y esun di instalashon ta alre- 
dedor di 85 pa 90% cla. E parti eléctrico ta canando 
un tiki atras, ta 50% di e trabou ta cla, esey no ke 
men cu 50% di e trabou a keda entregá, sino 50% di 
e téstnan cu tin di haci a keda realisá na un manera 
satisfactorio, e sobránan ainda no. 

E parti eléctrico t’esun cu ta determiná hopi cos cu 
mester keda tuma lugar pa por finalisá e trabounan. 
P.e. si mester haci téstnan di e sistema di fria, e in- 
stalashonnan di fria mester ta fria n’e temperatura 
necesario etcetera, pero mester di e parti eléctrico cu 
ta stabil pa por laga e parti di instalashonnan fun- 
shoná pa por haci e midimentonan. 


Si e parti eléctrico no ta stabil ainda ta surgi un re- 
traso den e téstnan cu mester haci riba diferente 
área. 

Den e fase di entrega cu aworaki pa cada segmento 
e contratista ta bay hañ’é cu mester bay drecha y 
coregl, pasobra tin cierto cos cu ainda no ta funshoná 
manera mester t’e caso. 

Calidad di hóspital ta esencial y sigur no ta bay en- 
tregá riba esaki. Den diferente media a sali pub- 
licacionnan cu ta bisa cu tin dak cu ta lék, cu tin 
‘schimmel’, electricidad cu no ta bon, enfin diferente 
remarke di cosnan cu por ta no ta bon. 

Pero ta fayonan cu ta keda interceptá durante e con- 
struccion. Ta ora e contratista bisa cu e ta cla cu su 
trabounan ta bay wak si a cumpli cu tur rekisito. 

Esnan envolvi den construccion di Hospital Nobo 



WILLEMSTAD - Presente n’e rueda di prensa di Hospital Nobo tabata mr. Stanley Betrian, ir 
Dito Garmers, drs. ing. Gilbert Martina, dr. Caryl Monte hunto cu Freddie Curiel y drs Miguel 
Jackson. 

E intenshon manera a keda anunciá ta pa duna informashon di un forma responsabel, apropiá y 
balansá, di manera cu comunidat ta comprondé e problemática y e retonan y e necesidadnan cu tin y 
loke esnan conserni ta bezig cuné cu ta un transformashon di e sector di salubridad. 

Tin un cantidad di partido envolvi di cua algun presente. 

Señor mr. Stanley Betrian como MRT, kende ta supervisor na nomber di Minister di Salubridad, 
sr. drs. ing. Gilbert Martina director di Hospital Nobo Otrobanda, sr. ir. Dito Garmers director di 
HNO-Vastgoed en Beheer, dr. Caryl Monte encargá cu asuntonan di mercado y financiamento di 
cuido y tambe revishon di gastonan hunto cu drs. Freddie Curiel, sr. drs Miguel Jackson di SOAB. 



r ?(M€nal & @ne*Hafauf 

I sought the Lord, and he heard me, 
and delivered mefrom all myfears. 

They looked unto him, 

and were lightened: and their faces were not ashamed. 
Psalm 34:4-5 

A fayece cristianamente 



Simon A.Tromp 

Ridder in de orde van Orañe Nassau 
ExchefnaHypotheekkantoor (D.L.V.) 


Na nomber di su: 

Esposa: Edith Tromp-Croes 

Yiu: SafdarTromp y LivetteTromp-Richardson 

Nietaynieto: LaceyyAiden 

Suegra y suegro di suyiu: Carlos y Filomena Richardson y famia 

Rumannan: tTheresitaTromp 

Imelda y Maximo Feliciana y famia 
Rosa y tAntonius v/d Poel y famia 
tMario y Igilda Tromp y famia 
tJulio y Theresita Tromp y famia 
Epifanio y Filomena Tromp y famia 
SebastianoTromp y Juana Barros y famia 
Cuñanan: tCatharina y tPoliLaclé y famia 

Theresita y tMario de Cuba y famia 
tMaria y tChomonDonata y famia 
tRomana y Orlando Yacquin y famia 
Carmen y tJanTay Wong y famia 
Shonkita y tHolmo Henriquez y famia 
Dora y ChintoCroes y famia 
Shontin y Petra Croes y famia 
tRegy y Frida Croes y famia 
Subrino y subrinanan, primo y primanan, conocirnan, 
ex-colegananHypotheekkantoor (D.L.V.) y demasfamia 
Amigo di cas: George Anastopoulos 

Ta invita pa condolencia y despedida cual lo tumalugardiaran- 
son 26 di juni 2019 di 9'or pa 11 'or di maintana Aurora Funeral 
Home, acto di cremacion lo tumalugar den seno familiar. 

Danki special nadokternan, zuster/broedernan di hospital y 
ayudante Gladys Martines. 

Despues di entiero no ta ricibicondolencianacas. 



Ku dolo na curason, pero conforme ku boluntad di Dios, nos ta anuncia 
morto di mi casa, nos ruman, omo, primo, swa, cuña y amigo; 



Oscar Lindoro Hernandez 

* 13-3-1941- t24-6-2019 


Na nomber di: 

Su casa: Esmeralda Hernandez-Geerman; 

Rumannan: Myrna Carotenuto-Hernandez; 

Roque y Mirna Hernandez; 

Dalila y Iwan Sewberathmisser-Hernandez; 
Sobrinonan: Paola y Matt Cape-Carotenuto y famia 

Carina Carotenuto 

Oriana y Audey Bronstein-Carotenuto 
Kevin Hernandez y famia; 

Ramiro Hernandez y famia; 

Daniel Hernandezy famia; 

David Hernandez; 

Sergio Hernandez; 

Sohira y Josh Mulford-Sewberathmisser y famia; 
Verena y Seth Stahler-Sewberathmisser y famia; 
Daniel Sewberathmisser; 

Tantanan/omonan: Maria Hernandez; 

Catherine Hernandez; 

Thomas Hernandezy famia; 

Marciano Hernandez y famia; 

Carlos Hernandez y famia; 

Federico Hernandezy jiunan; 

Primonan: Glenda Vervest - Nava y famia; 

Irais Sankatsing-Nava y famia; 

Juvenal Nava y famia; 

Argenis Nava y famia; 

Dennis Nava y famia; 

Ivan Nava y famia; 

Su cuñanan/swa: Benita Arends-Geerman y famia; 

Ciro Geerman y famia; 

Susie Geerman; 

Leo Geerman; 

Eddy Geerman; 

Ruben Geerman y famia; 

Vivian y Eddy Lee-Kon-Fong - Geerman y famia; 
Y demas famia y amigo ta invita pa acto di despedida ku lo 
tuma luga Diabierna dia 28 di Juni 2019 na Aurora Funeral 
Home di 9 pa 11. Despues di despedida lo hasi acto di 
cremashon den seno familiar. 

Na luga di krans of flor lo tin un donation box disponibel na 
nomber di Hospice Atardi na Aurora Funeral Home. 

Despues di cremashon no ta ricibi bishita di condolencia na 
cas. 


Au^ra 

'pcM&uxl 'Zfotne £ (fyienutfonef 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di 



Eddy Stamper 

^30-03-1950 - 121-06-2019 
Acto di entiero lo wordo anuncia despues. 




AéKra 




'pCMenai & 0ie*HAtorut 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di 



Oswaldo Enrique Hoek 

^05-08-1942 - 124-06-2019 
Acto di entiero lo wordo anuncia despues. 

Drs. Ing Gilbert Martina: 

Preparacion pa start construccion y 
train personal a cuminsa hopi lat 


WILLEMSTAD.- E proyecto di 
transicion ta uno cu a cuminsá 
cana hopi lat, mester tene cuenta 
cu un proceso di e magnitud aki 
pa 1100 personal di hospital cu ta 


Ai^ra 

'Çutt&iat 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

A fayece cristianamente na edad di 55 aña na Colombia 



Alexandro Wilfrido Geerman 

Mihor conoci como: "Frido" 

^27-02-1964 - 116-06-2019 

Na nomber di su: 

Mayornan: tJuan y tGraciana Geerman-Wernet 

Su estimada pareha: Judella Marin 
Yiunan: Aislynn y Bryan Bareño-Geerman 

Jean-Alexander Geerman 
Jeamil Geerman 

Nieto(a)nan: Louisander Murray, Ava-Lynn Bareño 

Rumannan: tGenoveva Curiel y yiunan 

tModesto y Mathilda Curiel-Lampe 
tMedardo Curiel y yiunan 

Edmundo (Gato), Thelma Curiel-Werleman y yiunan 
Joseph (Chep) Curiel 
Janny Geerman 

Filo, ASnuschka Geerman-Kelly y yiunan 
Gina, Humphrey Thijsen y yiunan 
Camilio, Many Geerman-Croes y famia 
Lorenzo, Gladys Geerman-Marin y famia 
Timoteo, Francisca Geerman-Thiel y yiunan 
Francisco, Maria Geerman-Montero y yiunan 
Toribio Geerman y yiunan 
Efrain, Susan Geerman-Giajio y yiunan 
Ruman di criansa: Ireno (Reno) Erasmus 

Tanta: Virginia (Ina) Geerman y famia 

Madrina: Bertha Wernet y famia 

Subrina y subrinonan, ihanan, prima y primonan 
Amigodicas: Frank Croes y famia 

Demas amigonan y conocirnan 
Maneraunyiu: BritneyDirks 

Demasfamia mucho hopi pa menciona 

Oportunidad pa condolencia: Royal Funeral Home, diaranson 
26 di juni 2019 di 7'or pa 9'or di anochi. 

Ta invita pa e acto di entiero cu lo tuma lugar na Royal Funeral 
Home, diahuebs 27 di juni 2019 di 2'or pa 4'or di atardi, 
despues saliendo pa Santana catolico Sta Maria na Sta Cruz. 


laborando na SEHOS, mester a 
cuminsá sigur 3 pa 4 aña promé. 
Esey lamentablemente no tabata 
e caso. E proceso di transicion a 
cuminsá na óctober / novémber 
2017. Tabata na momento cu a 
asercá senor Martina cu a cum- 
insá cu preparacion di e personal 
di SEHOS paulatinamente. 


Aufei 

Kg* -- <*y 

‘Çfautte £ 0zemato>u^ 

"Señorta mi wardador, mi'n tin falta di nada 
Den cunucu di yerba berde e ta ponemisosega. 

Eta hibaminaawatrankil, 

Pa mi bolbehañaforsa". 

Salmo: 23 

Cu hondapenaperoconforme cu boluntad di Dios nos ta 
anunciafayecimento di: 



Errol MarkChung 

# 18-06-1961 -tl 3-06-2019 

Na nomber di su: 

Esposa: Orfelisa Susana Chung Arias 

Yiunan: Diana Natasha Chung & Shaam Bhugwansing 

Darshanie Ann Chung en NY 
Camilo Bolano 
Mama: Marie Joan Chung 

tMilton Chung 

Rumannan: TeranceChung 

Carl Chung en Guyana 
Andrew Chung en Antigua 

Tantanan: Yvonne & Patrick Laborde en Canada 

Grace Kishnaen NY 
Nietonan: Alisha Jones en USA 

Jaden Jones en USA 
Dylan Bhugwansing 
Kenneth Bolaño 
Jordan Bolañoen Colombia 
Cuñanan: Maria Arias en Colombia 

Raul Mercado en Colombia 
Carlos Arias en Colombia 
Wilmer Mercado en Colombia 
Ta invita pa asistinaacto di cremashon cu lo tumalugardia- 
huebs 27 juni 2019 for di 9'or pa 11 'or di maintana Aurora 
Funeral Home. 

Oportunidad pa condolencia lo ta diaranzon 26 juni 2019 for di 
7'or pa 9'or di anochina Aurora Funeral Home 


Na luna di augustus 2019 ta yega 
na un situacion cu ta bay haña 
disposicion di e edificio di mane- 
ra cu e personal lo keda di train 
cu un enfoke mas grandi riba e 
sistema nobo di IT cu ta bini y e 
personal lo haña training cu tur e 
aparatonan nobo, pero tambe pa 
siña conosé e edificio. 

Despues tambe lo uza personan- 
an pa haci simulacion di pashént. 
Enfin, tur esaki pa train cu apara- 
tonan nobo, edificio nobo, sistema 
di IT nobo pa saca delaster fout cu 
por tin promé cu hospital habri su 
portanan caminda t’e momento cu 
sl ta bay risibl pashéntnan di bér- 
dad. 

Ta bin diferente sesion, señor Gil- 
bert Martina a splica mas aleu, 
pasobra e personal mester conocé 
e edificio, pero tambe nan depar- 
tamento. 

Ta p’esey training en principio ta 
conocé tur, tur loke e trabounan ta 
trece cuné. Ta enfoká riba dos as- 
pecto, mester ta safe p’e pashént, 
pero tambe p’e trahador di hospi- 
tal. 

E trahador mester comprondé 
kico ta bay ta su ambiente y cir- 
cunstancia di trabou nobo, e 
aparatonan nobo etcetera, anto 
con mester usa tur esaki pa duna 
e mihor cuido. 

Mainta 


E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

